
Ministerio di Naturalesa ta recorda cu ta prohibi uso di blaas di plastic 
den aire liber 


Mediante un publicacion, 
Ministerio di Naturalesa 
kier recorda na tur ciu- 
dadano cu for di aña 2019 
e uso di blaas di plastic 
den aire liber no ta permi- 
ti, tambe ta importante pa 
informa cu e ta causa un 
impacto negativo pa me- 
dio ambiente. 


Ministerio di Naturalesa ta 
recorda tur ciudadano cu 
desde december 2019 e uso di 
blaas den aire liber, esta pafo, 
no ta permiti. 
Landsverordening 
Milieu 
Schadelijke 
Producten 
ta 
nombra specificamente blaas 
y confetti di plastic. A tuma 
nota cu no a tene esaki na 
cuenta durante temporada 
di graduacion di scolnan se- 
cundario y un celebracion di 
campeonato di futbol. 
Blaas di plastic por facilmente 
causa impactonan negativo pa 
nos medio ambiente, pues; 


1. 
Nan por causa daño 
serio na nos animalnan sea 
ariba tera of den awa paso- 
bra cu nan por bruha esaki cu 
alimentacion. Esaki por causa 
nan hopi daño y hasta nan 
morto. 
2. 
Nan 
ta 
contribui 
na polucion ariba tera y den 
lama. Biento por desplasa 
nan den distancianan grandi 
y hiba nan den nos mondi y 
beach. 
3. Nan ta laga kimico dañino 
los den nan proceso di desin- 
tegracion. Esaki por afecta e 
calidad di nos suela y awa cu 
contaminacion. 
Ministerio di Naturalesa ta 
urgi Aruba henter pa stop di 
usa blaas di plastic den aire 
liber pa asina nos por cuida 
di nos medio ambiente. E re- 
sponsabilidad pa salvaguardia 
nos naturalesa ta cay ariba nos 
tur cu ta biba ariba e isla aki, 
no solamente ariba algun. 
Igualmente, por a recorda cu 


uso di blaas di helium tambe 
ta representa un peliger mi- 
rando e diferente incidente cu 
a sucede cu coriente debi na e 
uso di e blaasnan aki, pa esa- 
ki, ELMAR N.V a manda un 
mensahe na pueblo di Aruba 


na luna di mei ultimo cu nan 
kier conscientisa pueblo cu e 
blaas di helium ta traha di un 
material di aluminium. 
Aluminium ta un metal con- 
ductivo, na momento cu 
blaas aki yega den contacto cu 
nan liñanan di coriente, esaki 
ta ocasiona un corto circuito. 
Pa e motibo ey, tanto Min- 


isterio di Naturalesa como 
e compania estatal ELMAR 
N.V ta haci un yamado na 
comunidad pa ora di usa 
blaas of blaas di plastico, no 
laga nan bula bay mirando e 
peligernan cu esakinan por 
ocasiona tanto pa medio am- 
biente, bestianan y hasta pa 
mesun comunidad. 


Parlamentario Misha Raymond ta publica cifranan alarmante di 
investigacion riba abuso di mucha 


Recientemente parlamen- 
tario y lider di fraccion 
RAIZ den Parlamento di 
Aruba, Misha Raymond, 
a publica ariba su pagina 
oficial di Facebook cu e 
presentacion di PhD can- 
didata Clementia Eugene 
den parlamento a revela 
cu 80% di mucha na Aruba 
ta ser abusa fisicamente. 


Raymond ta presidente di e 
Comision di Asuntonan So- 
cial di Parlamento y durante 
su presentacion PhD candi- 
data Clementia Eugene a re- 
salta cu na Aruba 80% di mu- 
cha ta ser abusa fisicamente. 
Un cifra cu sigur ta alarmante 
y pa e motibo aki parlamen- 
tario Raymond kier 


Den su publicacion e parla- 
mentario ta indica cu a haci 
un encuesta digital na un 
cantidad di 895 mucha entre 
e edadnan di 12 pa 17 aña. 
E edad medio tabata 14.5. E 
muchanan a ser selecta ar- 


bitrariamente entre 11 scol 
secundario (73 klas) y a rep- 
resenta tur districto di Aruba 
y 77% di e muchanan ta di 
Aruba. 


El a presenta algun di e re- 
sultadonan di e investigacion 
cu ta lo siguiente: 80% di e 


muchanan a experencia abuso 
fisico; 62.2% di e muchanan a 
experencia abuso emocional; 
49.1% di e muchanan a ex- 
perencia abuso fisico severo; 
y 20.4% di e muchanan a ex- 
perencia abuso sexual 


E cifranan aki ta berdadera- 


mente alarmante y por de- 
duci cu esaki no ta inclui 
mucha- y hobennan cu no a 
participa cu lo por a experien- 
cia algun di abuso y mucha- y 
hobennan cu tin miedo di bin 
pa dilanti y vocifera cu nan ta 
of a yega di ta victima di al- 
gun tipo di abuso. 


Parlamentario Raymond a in- 
dica cu e ta finalisando un ley 
di iniciativa na unda ta trata di 
ancra e derechonan di mucha 
den e constitucion di Aruba. 
Un di e articulonan den e ley 
ta stipula cu un mucha tin e 
derecho di ser protegi contra 
tur sorto di abuso, cu tambe 
ta inclui abuso sexual. 


El a remarca cu estableciendo 
e derechonan di mucha den e 
constitucion di Aruba lo pro- 
teha e posicion y derechonan 
di mucha, mirando cu e con- 
stitucion ta e ley di mas halto 
di e pais. 


E parlamentario a expresa 


cu e ta “lamenta e forma con 
awendia 
ta 
normalisando 
abuso di mucha.” El a enfatisa 
cu esaki no ta aceptabel y cu e 
lo sigui lucha pa sigui mehora 
e calidad di bida di tur mucha 
na Aruba. 


E tema di abuso di mucha ta 
hopi popular den comunidad 
y riba rednan social. Cu algun 
caso recien cu a causa reac- 
cion grandi di ciudadanonan, 
manera e caso di maltrato di 
mucha- y baby na e crèche 
Pasa Dushi Pasa Pret, y e caso 
mas recien di un mama cu 
a denuncia con un homber 
adulto a drenta den klas na un 
kleuterschool y dal su yiu un 
bofta na su cara. 


Mas y mas casonan ta keda 
bin dilanti y hopi ta puntra 
kico autoridadnan concerni, 
kico Gobierno di Aruba y 
kico Parlamento di Aruba ta 
bay haci pa di berdad proteha 
e muchanan y evita cu tanto 
caso di abuso ta tuma luga. 

Na augustus di e aña aki SPO di Santa Cruz y Brazil ta bay extende 
estudio pa aña 4 y 5 


Dialuna ultimo, minister 
di Enseñansa y Deporte, 
Endy Croes a anuncia e 
proyecto piloto cu lo cum- 
insa na augustus di e aña 
aki pa e dos Scol Practico 
pa Ofishi (SPO) ubica na 
Brazil y na Santa Cruz 
unda despues di varios 
conseho y reunionnan a 
logra extende e proyecto 
pa un aña 4 y 5. 


Di loke ta trata introduc- 
cion, minister Croes a splica 
cu nan ta bay introduci e 
proyecto piloto pa aña 4 y 5 
unda el a papia cu expertonan 
di Dienst Publieke Scholen 
(DPS), Directie Onderwijs y 
Office Openbare Avondleer- 
gangen (OAA), management 
di SPO Santa Cruz y SPO 
Brazil a traha riba e peticion 
aki pa haya sa si tin e necesi- 
dad pa logra aumenta e añan- 
an di estudio na SPO cu na e 
momentonan aki ta di 3 aña 
so. 
E motibonan pa esaki, ta en- 
tre otro, studiantenan ta caba 
scol den edad mucho jong cu 
un averahe di 15 aña y nan 
no por drenta den mercado 
laboral, tin tiki oportunidad 
pa por core cu pasantia y e 
continuacion pa EPB no ta 
optimal. 
Pa e motibo ey, tambe a so- 
licita pa haci un investigacion 
y prepara pa implementa e 
proyecto piloto pa aña 4 y 5 
e cual tin como grupo meta 
studiantenan cu cierto limi- 
tacion leve, diagnostico di 
autismo, ADHD y/of otro 
tipo di problema di compor- 
tacion; ademas di alumnonan 
actual cu ta den 3 aña y no ta 
alcansa e criterionan pa con- 
tinua cu EPB, alumnonan di 
IPO klas, alumnonan cu aña 
escolar anterior no a ser acep- 
ta na EPB y cu no ta mas bieu 
cu 18 aña di edad. 
Tocante e programa cu ta bay 
ofrece, minister Croes a se- 
ñala cu lo ofrece ABO nivel 
1, Arbeidsmarkttoeleiding y 
pa aña 5 lo tin trabounan reg- 
ular of beschut/beschermd 
werk y ta continua pa ABO 
nivel 2. 
Di loke ta trata ABO nivel 
1/entreeopleiding ta prepara 
e alumno pa e mercado lab- 
oral como “assistent basis- 
beroepsbeoefenaar y tambe 
lo por sigui studia na nivel 
ABO nivel 2, e trabounan di 
assistent ta menos complica 
y ta rekeri un forma di pensa 
y actua riba un tempo mas 
trankil, pa asina ey nan por 
adapta nan mes y compro- 
nde, pa nan por haya trabou 
den futuro. 


Estudionan ABO 1 tin como 
grupo meta alumnonan di 
aña 3 cu no por continua den 
forma optimal na EPB cu un 
programa combina di bay 
scol 2 of 3 dia y bay stage 2 
of 3 dia, esaki lo tin un dura- 
cion di 2 aña caminda na fi- 
nal nan ta haya un diploma y 
alumnonan cu no por alcansa 
e nivel por ricibi certificado 
di cual despues nan por con- 
tinua nan studionan na OAA. 
Pa e opleiding ABO 1 nan ta 
bay ofrece assistent dienst- 
verlening, assistent bouwen, 
wonen en onderhoud, as- 
sistent Horeca, voeding en 
voedingindustrie, 
assistent 
plant, dier of groene omgev- 
ing tanto na Santa Cruz como 
na Brazil. 
Pa cu e IPO, e acceso na mer- 
cado laboral ta trata di activi- 
dadnan cu ta yuda prepara e 
alumno pa haya un trabou di 
cual e por ricibi pago pa sea 
independiente of bou guia, 
esaki ta dirigi pa e grupo meta 
di alumnonan di aña 3 cu 
ta den IPO klas y cu no por 
continua na EPB, e programa 
di enseñansa ta inclui un leer- 
werktraject di 3 dia di stage y 


dos dia na scol, e meta ta pa 
un stage adecua cu ta bira un 
oportunidad pa trabou. 
E trayecto aki lo tin un dura- 
cion di un aña escolar, na fi- 
nal di e trayecto e alumno ta 
ricibi su ‘praktijkverklaring’ 
y e alumno lo continua ricibi 
guia na distancia despues di e 
prome aña di stage pa preveni 
e sali afo di e sistema. 
Segun minister Croes a de- 
clara, den un conseho of 
un advies nota di Directie 
Onderwijs di aña 2017 a se- 
ñala cu SPO no por keda tres 
aña y e tin cu ser extendi, pa 
esaki, ora nan a tuma nota di 
consehonan di Departamento 
di Enseñansa ademas di e ke- 
honan di mayornan unda nan 
ta sigura cu nan yiu no por 
continua nan studio pa dife- 
rente factor menciona caba e 
cual tin como consecuenci- 
anan cu hobennan ta keda cas 
a dicidi di tene reunionnan 
cu instancianan diferente cu 
e idea cu nan kier cuminsa e 
proyecto piloto aki na augus- 
tus venidero. 
“Na final di mei nos a haya 
full un presentacion, unda tur 
stakeholders tabata hunto pa 


asina informa nos con e plan 
ta bay ta pa augustus 2024 nos 
cuminsa cu e proyecto aki.” 
Minister Croes a bisa. 
Igualmente minister a men- 
ciona cu nan a compronde 
cu tin studiantenan cu a ter- 
mina e derde jaar aña pasa y 
na e momentonan aki tin un 
aña na cas cu nan no por co- 
necta, nan tambe ta bay haya 
e oportunidad pa augustus di 
e aña aki por sinta y continua 
cu nan studionan. 
Potretnan ta pertenece na 
SPO nan Facebook page. 

Legal of no legal? 
Hopi pregunta ainda riba introduccion di sistema di cobransa pa acceso 
na registro comercial online di KvK 


Recientemente Camara di 
Comercio di Aruba (KvK) 
a anuncia cu nan ta bay 
introduci un sistema di 
cobransa pa por tin ac- 
ceso na e registro comer- 
cial online, cual a drenta 
na vigor desde 27 di maart 
2024. Esaki a trece un ola 
di disgusto, confusion y 
cuestionamento di parti 
di sector comercial y co- 
munidad di Aruba. 


Abogado Lincoln D. Gomez 
a reacciona riba esaki publi- 
camente a traves di un arti- 
culo den cual e ta cuestiona 
si e introduccion di sistema 
di cobransa nobo aki ta le- 
gal. Abogado Gomez a trece 
dilanti diferente articulo di 
ordenansanan nacional den 
cual ta señala cu no tin nin- 
gun caminda estableci cu tin 
base legal pa introduci un co- 
bransa pa e registro online. 


E abogado ta remarca cu e 
ley cu ta prescribi cu mester 
un LBHAM pa por cobra pa 
servicio. E ley actual no ta cu- 
bri acceso online ni tampoco 
e cobransa di 30 florin pa un 
uitreksel di KvK na Ingles of 
Spaño, entre otro. 


Segun articulo 15 di e Han- 
delsregisterverordening 
AB1991 no. GT 15 paragrafo 
uno, prome cu e inscripcion 
di un negoshi, filial of branch 
adicional, y despues di e aña 
di inscripcion anualmente, e 
suma menciona den e di tres 
y cuater kolom di e tabel 1, 
por ser cambia pa medio di 
un besluit di gobierno cu te 
tene na medida general. 


Articulo 17 di e mesun veror- 
dening ta indica cu tur cos cu 
tin di haber cu e forma y su- 
pervision di e registro com- 


ercial, e informacion pa e in- 
scripcion, e inscripcion mes, 
e eliminacion, e suplemento 
y cambio di e informacion 
registra y e provision di copi 
y extractonan di informacion 
cu ta inscribi, e suma di placa 
pa tur e cosnan ey y e otro 
cosnan necesario pa e imple- 
mentacion di e reglamento 
di estado aki, ta ser regula pa 
medio di un besluit di go- 
bierno cu ta tene na medida 
general, pasobra nan no ta 
dispone den e reglamento di 
estado aki. 


Articulo 19 paragrafo uno 
ta resalta cu e secretario di 
Camara di Comercio ta en- 
carga cu e supervision riba 
e cumplimento di e disposi- 
cion cu ta stipula den of pa 
forsa di e reglamento di es- 
tado aki. 


Handelsregisterverordening 
AB1989 no. GT 87 articulo 
19 paragrafo uno ta remarca 
cu e secretario ta duna na cu- 
alkier persona cu ta desea es- 
aki, copia autentico y extracto 
pa un costo di Afl. 15,-. Cu 


aprobacion di Camara di Co- 
mercio, si e solicitante no tin 
obhecion contra esaki, repro- 
duccion fotografico por ser 
duna na luga di un copia y e 
suma cu mester paga pa esaki 
ta Afl. 3,- pa pagina. 


Paragrafo dos di e mesun arti- 
culo ta indica cu notificacion 
por escrito cu un negoshi of 
un hecho ta of no ta inscribi, 
ta ser duna pa un suma di 
50 cent. paragrafo cuater ta 
señala cu e suma di e com- 
pensacion ta ser nota riba e 
extracto of e copia. Paragrafo 
ocho ta resalta cu den interes 
di e servicio di Estado, infor- 
macion segun menciona den 
e prome y di dos paragrafo di 
e articulo ta ser duna gratis. 


Abogado Gomez ta subraya 
cu den e articulonan di e or- 
denansanan nacional no ta 
aparece cu ta legal dentro di 
e cuadro di ley pa Camara di 
Comercio cobra pa acceso 
online di e registro comer- 
cial. Mescos cu e ta remarca 
cu e cobransa di Afl. 30,- pa 
extracto na Ingles of Spaño 


tampoco ta aparece den e 
Handelsregisterverordening. 


Mirando e cantidad grandi 
di reaccion cu e noticia aki a 
causa, Camara di Comercio a 
tene un conferencia di prensa 
pa aclaria e situacion y trece 
claridad den henter e asunto 
aki. 


Director di Camarca di Co- 
mercio, Martijn Balkenstein, 
a indica cu KvK kier clarifica 
pakico nan a haci esaki y kico 
ta e legal pa nan haci esaki. 


Segun Balkenstijn a splica, e 
registro comercial online aki 
ta un servicio adicional cu 
KvK ta duna y no ta un ob- 
ligacion pa ley y ta algo cu 
nan a haci pa comunidad por 
tin un servicio mas comodo 
pa haya datonan, algo cu nan 
ta considera hopi importante. 
Ademas, el a indica, esaki ta 
un sistema cu ta funciona 
banda di e registro di papel cu 
nan tin unda tur persona por 
solicita esey di manera gratis 
na KvK. 


Costonan di operacion di 
KvK a subi door di inflacion, 
pero tambe door cu nan kier 
brinda un 
servicio adicional pa tur hen- 
de y p’esey nan a cuminsa 
cobra un fee pa e registro on- 
line riba 
nan website. Ademas e in- 
stitucion a trece dilanti cu e 
ta un paso necesario pa por 
proteha e datonan y mantene 
e sistema sostenibel y du- 
radero. 


Pa loke ta e costo extra di ex- 
tractonan den otro idioma, e 
director a agrega cu e no ta 
un obligacion legal di KvK pa 
ofrece traduccionnan di ex- 
tractonan, pues e ta un servi- 
cio adicional cu tin costonan 
adicional y pa es motibo, e 
traduccion di extractonan ta 
costa mas cu 15 florin mane- 
ra ta stipula den ley. E costo 
adicional ta pa cubri e gas- 
tonan di traduccion. 


Balkenstein a subraya cu se- 
gun e ‘Landsverordening op 
de Kamer van Koophandel 
en Nijverheid’ (AB 1990 
no. GT29), KvK por cobra 
sumanan adicional pa e ser- 
vicionan extra cu KvK ta 
brinda, entre otro, por cobra 
un suma pa consulta e reg- 
istro comercial online, y un 
suma adicional riba e tarifa di 
15 florin stipula den ley pa e 
traduccion di e extractonan. 


Por ultimo, e director di e in- 
stitucion a indica cu nan no 
a anticipa cu ta bay tin pre- 
gunta ariba e introduccion 
di e sistema aki mirando cu 
na Hulanda, Boneiro of Sint 
Maarten, por ehemplo, e Ca- 
mara di Comercio tambe tin 
e sistema di cobransa aki. El 
a resalta cu ademas e suma 
cu Camara di Comercio di 
Aruba ta cobra ta mas abou 
compara cu e Camara di Co- 
mercio di Hulanda, Boneiro 
of Sint Maarten. 


Reportera di Bon Dia Aruba 
a tuma contacto cu minister 
di Economia, Comunicacion 
y Desaroyo Sostenibel pa 
puntra si Camara di Comer- 
cio por restringi e acceso na e 
registro comercial online y si 
nan tin un base legal en ber- 
dad pa introduci e sistema di 
cobransa pa por tin acceso na 
e registro comercial online. 
Te cu ciere di nos edicion 
no a logra haya contesta di e 
minister ariba e preguntanan 
aki. 

Gran Fundraising pa Q-Jaelly Werleman: 
E princesita cu ta luchando cu e enfermedad Charcot- 
Marie-Tooth 


Q-Jaelly Werleman ta un 
princesita di apenas cua- 
ter aña di edad cu a ser 
diagnostica cu e enferme- 
dad Charcot-Marie-Tooth 
Type 2A. Un diagnostico 
cu a cambia e mundo di 
Q-Jaelly y su famia com- 
pletamente. Den un ent- 
revista cu Quxanne Wer- 
leman-Maduro, 
mama 
di Q-Jaelly, e ta conta to- 
cante e caminda cu a hiba 
na e diagnostico aki y e ta 
elabora tocante e fund- 
raising cu ta bay tin dia 30 
di juni pa yuda Q-Jaelly y 
su famia muda pa Hulan- 
da pa busca miho trata- 
mento medico. 


Quxanne a conta cu Q- 
Jaelly a nace un baby sano, 
sin ningun complicacion ni 
problema di salud dia 10 di 
januari, net prome cu CO- 
VID. Esaki a haci hopi dificil 
pasobra e no tabatin su con- 
trolnan ni hanguanan cu Wit 
Gele Kruis manera debe ser 
pa motibo di restriccionnan 
di e pandemia. 


E prome señalnan cu algo no 
tabata bon a cuminsa ora cu 
Q-Jaelly tabatin dos aña y dies 
luna. Quxanne ta conta cu su 
yiu tabata perde balans y ta- 


bata cay hopi, mas cu cualkier 
otro mucha. Nan a dicidi pa 
hiba Q-Jaelly dokter pa wak 
kico por ta robes, pero dokter 
a bisa cu tur cos ta bon, djis 
cu e ta un mucha hopi flexi- 
bel, pero cu e lo madura ora 
cu e crece y lo pasa e etapa ey. 


El a recorda cu den luna di 
december el a cuminsa cay 
demasiado, pero pa motibo 
cu tabata temporada di fiesta, 
a dicidi pa warda aña habri pa 
hib’e dokter atrobe, pasobra 
ya caba dokter a bisa cu taba- 
tin nada grave. 


Na comienso di januari 2023, 
Quxanne ta conta, cu Q- 
Jaelly a cay hopi duro y nan 
a dicidi di hibele hospital, 
pero na eerste hulp no a haci 
mucho pe y a nenga di saca 
un potret di Q-Jaelly su pia 
pasobra nan tabata sigur cu e 
no ta kibra. 


Mama di Q-Jaelly a sigui 
conta cu despues cu nan a 
ripara cu algo cu no tabata 
bon, a cuminsa un caminda 
largo y intenso pa por a yega 
na un diagnostico. Nan a pidi 
dokter di cas pa mande un 
pediatra specialisa pa haya un 
contesta riba kico ta robes. 
Lamentablemente dokter di 


cas a nenga di manda Q-Jael- 
ly un pediatra y solamente 
a mand’e pa saca potret di e 
pia y un dokter ortopedico pa 
wak si e mester un sapato of 
algo otro. 


Na momento cu dokter or- 
topedico a wak Q-Jaelly a 
referi’e na pediatra, pero pa 
motibo cu dokter di cas no 
a firma, no por a bay cu pe- 
diatra. Despues di un tempo 
y cambio di dokter, a manda 
Q-Jaelly haci diferente test, 
incluyendo un MRI, cual las- 
timamente no por a bay door 
pa motibo cu pa por haci 
un MRI un pashent mester 
keda keto pa 55 minuut den 
e mashin, pero pa un mucha 
di tres aña esey ta algo hopi 
dificil. 


Despues di esaki Mama di Q- 
Jaelly a bringa pa nan manda 
su yiu Colombia pa haci e 
testnan cu speransa cu eynan 
su yiu lo ricibi e ayudo cu e 
mester, pero su experiencia 
na Colombia tampoco tabata 
positivo y a bin back Aruba 
sin ningun contesta. 


Despues di bin back for di 
Colombia, finalmente a logra 
haya un afspraak cu pediatra 
y despues di un trayecto in- 
tenso a logra haya un afspraak 
cu un specialista na Hulanda. 
Quxanne y Q-Jaelly a biaha 
pa Hulanda y danki Dios na 
Hulanda si nan a atende Q- 
Jaelly manera debe ser y haci 
tur e testnan cu tabatin mes- 
ter. 


Despues di tur e testnan fi- 
nalmente Q-Jaelly y su may- 
ornan a haya e diagnostico 
oficial cu e tin Charcot-Ma- 
rie-Tooth (CMT) Type 2A. 
Despues di e diagnostico aki, 
mama di Q-Jaelly a haci sem- 
inario y a haci investigacion 
ariba e kico e enfermedad ta, 
kico ta e causanan y kico ta 
trece cune. 


CMT ta un enfermedad cu 
ta afecta e nervionan cu ta 
manda señalnan for di e cere- 
bro pa e resto di e curpa, den 
e caso di Q-Jaelly e ta afecta 
su pia y su mannan. PA mo- 
tibo di esaki e musculonan ta 
degenera te na un punto cu e 
pashent no lo por cana. 


Q-Jaelly su caso, e mama a 
conta, ta avansando rapida- 
mente. Su pia rechts ta esun 
mas avansa y a bira hopi flaco 
cual ta hopi dificil. Di su en- 
kel pa su dede di pianan no 
por move mas, y tambe ta 
haya dolor den anochi. 


Mirando con e proceso a 
cana na Auba y nan experi- 
encia y teniendo na cuenta e 
bienestar di nan yiu y e deseo 
pa dunele e miho oportuni- 
dad pa biba un bida normal, 
Quxanne y su famia a dicidi 
cu nan ta bay haci tur cos po- 
sibel pa bay biba na Hulanda. 
Pa por haci esaki realidad, 
nan ta realisando un evento 
di fundraising. 


Esaki ta bay tuma luga dia 30 
di juni 2024 na Club Prima- 
vera y ta ser organisa pa GLW 
Foundation y GLW Produc- 
tion, cu ta conoci pa organisa 
Cupcake di Speransa pa yuda 
muchanan cu tin diferente 
enfermedad. 


Tocante e fundraising aki, 
Quxanne a splica cu e ta tuma 
luga desde 10or di mainta pa 
7or di anochi y ta bay tin de 
tur cos un tiki pa un y tur. Ta 
bay tin bendemento di cum- 
inda, snacks, y bebida, entre 
otro. Y Cuminsando pa 4or 
di atardi ta bay tin diferente 
invitado musical y gruponan 
di baile cu lo entretene pu- 
blico presente. 

Gobierno a presenta Presupuesto Complementario 2024 na Parlamento 


Ayera diamars 25 di juni 
a tuma luga den Parla- 
mento di Aruba e reunion 
publico pa trata Presu- 
puesto Complementario 
2024. Prome Minister Ev- 
elyn Wever-Croes a in- 
dica cu tin varios cambio 
den e presupuesto debi cu 
tin mas entrada cu loke a 
premira aña pasa, y lo de- 
sea di usa e placa aki pa 
yuda tur ciudadano cu por 
wordo yuda na mehora 
nan poder di compra. 
Pa por haci esaki na un 
manera responsabel, gobi- 
erno ta presenta e nota di 
cambio na Parlamento pa 
aprobacion. Unabes cu e 
cambionan aki ta aproba, 
gobierno lo por ehecuta 
nan. 
Durante añanan, inflacion a 
hunga un papel importante 
den e poder di compra di tur 
ciudadano, y aunke Aruba a 
conoce un inflacion mas abou 
cu resto di mundo y region, e 
tabata tin su efecto. Por nota 
si cu e inflacion ta bahando 
cada aña, y pa otro aña e lo ta 
bou di 2%. No por kita si, cu 
si tuma tur e añanan anterior 
den consideracion, e efec- 
to negativo riba e poder di 
compra di cada ciudadano ta 
grandi. Pa por fortifica e forsa 
di compra, awe gobierno ta 
presenta e nota di cambio na 
Parlamento. 
Indexering pa empleadonan 


publico y esnan den ense- 
ñansa 
Pa loke ta e indexering, go- 
bierno a yega na un acuerdo 
cu sindicatonan, pero pa por 
ehecuta e pago, lo mester tin 
e aprobacion di Parlamento. 
E suma necesario pa cu esaki 
a wordo inclui den e pre- 
supuesto, cu si Parlamento 
aproba, empleadonan pu- 
blico y maestronan lo ricibi 
un aumento di 6% riba nan 
salario cuminsando luna di 
Juli 2024, y na Januari 2025, 
un adicional di 5.7%. 


Indexering pa empleadonan 
di fundacionnan 


Prome Minister a splica 
cu empleadonan di funda- 
cionnan no ta cay directa- 
mente bou di gobierno. Na 
2016, e gobierno di Gabinete 
Eman a cambia e sistema pa 
“output subsidie”. Cu e cam- 
bio aki, gobierno no por duna 
placa mas na fundacionnan 
pa salario. Pues gobierno ta 
duna un suma y ta e respon- 
sabilidad di e fundacion pa 
wak con e ta paga su traha- 
donan. Debi na e añanan di 
inflacion, gobierno a tuma 
e decision pa yuda e funda- 
cionnan cu un suma di 2.8 
miyon (eenmalig), pa asina 
e fundacionnan por aplica y 


pidi pa indexering di salario 
di nan trahadonan. 


Aumento di reparatietoeslag 
Un otro nota di cambio ta e 
aumento di e reparatietoeslag 
cu lo yuda e pensionadonan 
haya un aumento den nan 
entrada. 


Empleadonan den sector pri- 
va cu salario di Awg 2500 of 
menos y Gehandicapten uit- 
kering 
Cu e nota di cambio, em- 
pleadonan cu ta traha den 
sector priva cu ta gana Awg. 
2.500 of menos y ciudada- 
nonan cu ta depende di 


“gehandicapten 
uitkering”, 
tambe lo haya un aumento di 
entrada. 


“Cu e nota di cambio aki, go- 
bierno ta yuda empleadonan 
publico, empleadonan den 
sector priva, pensionadonan, 
y esnan cu ta depende di e 
“gehandicapten 
uitkering”. 
Mi ta spera cu nos por haya 
sosten di Parlamento com- 
pleto, mirando cu e cambi- 
onan aki ta na bienestar di 
cada un di e epleadonan aki. 
Esaki ta e prome paso, y na 
momento cu tin mas placa 
disponibel, gobierno lo aloca 
mas fondo pa sigui yuda es- 
nan cu tin mas mester di dje, 
te ora cu cada ciudadano ta 
biba na un nivel di poder di 
compra aceptabel. 


Aruba ta den recuperacion, 
desempleo a baha, economia, 
turismo, y finanzas ta bay- 
endo bon, inflacion tambe ta 
bahando, y e progreso y pros- 
peridad aki, gobierno kier pa 
yega den cada hogar di pais 
Aruba. 


Mi ta spera cu si oposicion 
bay contra di e cambio di 
nota, manera semper ta e 
caso, cu nos por haya sosten 
di coalicion pa asina mustra 
di berdad cu e gobierno di 
Gabinete Wever-Croes ta tra- 
hando na bienestar di tur ciu- 
dadano di pais Aruba” Prome 
Minister a expresa. 


Island Fest back na San Nicolas 


Minister di Turismo y 
Salud Publico Sr. Dangui 
Oduber ta contento pa 
yama bon bini na “Island 
Fest Aruba” na San Nico- 
las. Durante un confer- 
encia di prensa diaranson 
ultimo, Minister Dangui 
Oduber a invita nos bishi- 
tante y localnan pa bin ex- 
periencia e cultura, arte, 
gastronomia y musica lo- 
cal na e festival aki. 


Island Fest Aruba ta un cel- 
ebracion inolvidabel pa nos 


bishitante y localnan, unda 
nan por bin experiencia e es- 
encia di “Zjeito”. Esaki ta e 
manera nos localnan ta biba, 
mientras conectando cu e 
hospitalidad di nos hende 
nan Arubano. E festival aki ta 
un evento unda tur persona 
lo explora nos herencia, goza 
di nos tradicionnan y descu- 
bri pakico Aruba ta conoci 
como ‘One Happy Island’. 


Minister Dangui Oduber ta 
contento cu e festival aki lo 
tuma lugar tur ultimo diaran- 


son di luna den e districto di 
San Nicolas. San Nicolas ta 
considera como e capital di 
cultura, y lo tin e honor di 
host e evento principal aki cu 
ta celebra Aruba su herencia 
y alaves ta famoso pa su mu- 
rayanan yena cu artenan col- 
orido. 


Island Fest Aruba lo tin un 
lineup diversifica di musica 
bibo, mustrando e herencia 
musical di e isla. For di e rit- 
monan contagioso di musica 
tradicional Arubano, manera 
tumba y calypso. E festival ta 
priminti di tin un variedad di 
bendedoranan di cuminda, 
artesania y mucho mas. 


Como Minister di turismo 
y salud publico e kier felicita 
ful e team di Island Fest Aru- 
ba pa continua cu e evento 
aki cu semper tabata exitoso 
y ta invita ful Aruba pa bin 
disfruta di nos musica, arte 
y cumindanan local dia 26 di 
Juni. 

Brote di botulismo na Rusia ta laga 1 morto y mas hospitalisa 


(AP)—Un 
persona 
a 
fayece y hopi mas a keda 
hospitalisa na Rusia den 
un brote di botulismo cu 
ta afecta varios region den 
e pais, segun autoridad- 
nan a reporta. 


Botulismo cu ta resulta for 
di cuminda ta un malesa in- 
comun causa pa un toxina 
produci pa un tipo di bacte- 
ria yama Clostridium botu- 
linum. Comiendo cumind- 
anan contamina cu e toxina 
por causa paralisis, dificultad 
pa hala rosea y tin biaha mor- 
to. Cumindanan cu no ser 
preserva of fermenta adecua- 
damente ta fuentenan comun 
di e malesa aki. 


Sintomanan tipico di botulis- 
mo por inclui dolor abdomi- 
nal severo, sacamento, diarea, 
dificultad den vision, boca 
seco, dificultad den gulimen- 
to of papiamento, y sinto- 
manan neurologico. Mas cu 
300 hende a ser hospitalisa cu 
botulismo na Rusia den un 
brote relativamente grandi. 
Merca ta registra en averahe 


110 caso di botulismo pa 
aña, segun e centro pa con- 
trol y prevencion di malesa 
(CDC), y solamente 82 caso 
a ser registra den Union Eu- 
ropeo na 2021, segun un 
rapport di 2023 pa e centro 
pa control y prevencion di 
malesa Europeo. 


Autoridadnan Ruso a culpa 
e brote riba saladanan cla pa 
come cu a contene bonchi- 
nan di bleki y cu a ser traha pa 
un servicio di delivery popu- 
lar. Desde mey juni, oficial- 
nan na Moscu, e region pafo 
na Moscu, Nizhy Novgorod 
y Kazan a reporta caso di bot- 
ulismo. 


Dialuna un ayudante pa e 
minister di Salud Ruso, Alex- 
ei Kuznetsov, a reporta cu 
un total di 369 hende a a ser 
hospitalisa cu sintomanan di 
botulismo. Kuznetsov a con- 
ta e agencia noticiero Ruso 
RIA Novosti cu 218 hende ta 
kedando den hospital desde 
dialuna, incluyendo 38 hen- 
de riba ventilador, mientras 
cu 151 hende a ser descarga. 


Un hoben di 21 aña a muri 
den un hospital den e ciudad 
di Kostroma, segun oficialnan 
local a reporta dialuna. Segun 
autoridadnan, e homber a 
biaha pa Nizhny Novgorod, 
aproximadamente 250 kilo- 
meter sureste di Kostroma, 
pa bishita famia y a pidi e 
salada cu bonchi eynan. 


Oficialnan di salud a conecta 
algun caso na Moscu inicial- 
mente na dos marca di salada 
cla pa come. Rospotreb- 
nadzor, e agencia di salud 
publico, a para e benta di e 
saladanan wardando inves- 
tigacion despues cu e prome 
caso di contaminacion a ser 
reporta. 


Dentro di algun dia, auto- 
ridadnan a nomber un di e 
dos saladanan como e cul- 
pable—esun traha y bendi pa 


e servicio di delivery Kukh- 
nya Na Rayone, cual ta opera 
na Moscu, Kazan, Nizhny 
Novgorod y varios otro ciu- 
dad. Kukhnya Na Rayone 
tin operacionnan suspendi, 
bisando den un declaracion 
online cu e no ta bendiendo e 
salada cu bonchi den dje mas, 
y lo controla su otro produc- 
tonan tambe. 


Un investigacion criminal a 
ser lansa riba e carganan di 


traha y distribui productonan 
den violacion di standardnan 
di seguridad. Autoridadnan 
a detene dos top gerente di 
Kukhnya Na Rayone, como 
tambe e hefe di un compa- 
nia cu ta produci bonchi den 
bleki, y un homber cu a traha 
como koki eynan. El a ser 
poni den costudia wardando 
investigacion y huicio, mien- 
tras cu e otro tres a ser poni 
bao detencion na cas. 


Mortalidad di infante a 
aumenta cu 8% na Texas 


(AP)—Durante e etap- 
anan trempan di Texas su 
prohibicion di abortus, 
e grado di mortalidad di 
infante den e estado a au- 
menta y mas baby a muri 
di defecto, segun un estu- 
dio publica dialuna. E in- 
vestigadornan a compara 
e grado di mortalidad di 
infante na Texas cu esnan 
den 28 otro estado—algun 
cu e mesun restriccion 
riba abortus. Nan a calcu- 
la cu tabatin 216 mas mor- 
to na Texas entre maart y 
december e siguiente aña 
despues cu a introduci e 
restriccionnan. 


Na Texas, e grado di mortali- 
dad pa infante a aumenta cu 
8 porciento di 5.75 pa cada 
1,000 nacemento, compara 
cu un aumenta di 2 porciento 
en general na Merca, segun 
e estudio. E ley di Texas ta 
blokia abortus despues cu de- 
tecta actividad cardiaco, usu- 
almente cinco of seis siman 
den embaraso, un periodo 
den cual ainda no por detecta 
abnormalidadnan di e fetus. 


Dokternan a argumenta cu e 
ley ta demasiado restrictivo 
pa hende muhe cu ta enfren- 
ta complicacionnan durante 
embaraso, aunke e corte su- 
premo di e estado a rechasa 


un caso cu a busca pa debilita 
e ley. 


Morto di infante ta relativa- 
mente incomun, pues e eki- 
po di investigadornan tabata 
sorprendi di e descubrimen- 
tonan. Pasobra e cantidad ta 
chikito, e investigadornan 
no por distingui pa diferente 
poblacion, por ehemplo, pa 
mira si e grado tabata aumen- 
ta mas pa cierto grupo racial 
of socioeconomico. 


Pero e resultadonan no ta- 
bata un sorpresa pa Tiffany 
Green, un economista y cien- 
tifico di salud di poblacion cu 
ta studia e consecuencianan 
di desigualdadnan racial riba 
salud reproductivo. El a bisa 
cu e resultadonan tabata den 
cuadra cu un investigacion 
anterior riba desigualdadnan 
racial den gradonan di mor- 
talidad di infante debi na e 
diferencianan den fondo di 
Medicaid pa abortus. 

Botonan di fruta ta causa prijsnan mas abao na Corsou 


(CuraçaoChronicle) - E 
fluho recien di botonan 
cargando fruta y berdura 
for di Venezuela a resulta 
den prijsnan mas compet- 
itivo na Corsou. 


Minister di Desaroyo Eco- 
nomico Ruisandro Cijntje a 
reporta cu varios importador 
a expresa preocupacion cu 
nan no por match e prijsnan 
abao di e productonan im- 
porta pa e botonan aki. 


Cijntje a declara cu esaki 
ta precisamente e efecto cu 
tabatin intencion di causa. 
Tambe el a menciona cu e 
prijsnan di e productonan 
importa potencialmente por 
sigui disminui den futuro 
cercano. 


E Minister a enfatisa cu tin 
e necesidad pa tin “cero me- 
dida”, cual lo permiti e com- 
paracion y establecimento di 
data concreto den con e pri- 


jsnan aki a baha. “Loke mi 
ta tendiendo ta cu e prijsnan 
awo ta mas competitivo, y 
specificamente, mi a ser in- 
forma cu e prijsnan di cum- 
inda a bira hopi mas barata,” 
Cijntje a declara. 


E desaroyo aki ta mira como 
un paso positivo den direc- 
cion di haci productonan es- 
encial hopi mas accesibel pa e 
residentenan di Corsou. 


Costo di bida ta keda halto: Kico e minister 
ta haciendo? 


CuraçaoChronicle) 
- 
“Economia no ta sola- 
mente turismo.” Esaki ta 
segun 
e 
parlamentario 
Steven Croes, ken re- 
cientemente a duna un 
speech den parlamento 
despues di e respuesta di 
Minister di Desaroyo Eco- 
nomico, Ruisandro Ci- 
jntje. 


El a menciona cu actual- 
mente tin un enfasis pisa riba 
turismo, cual ta progresando 
bon, pero ta lubidando cu tin 
otro sectornan cu ta impor- 
tante pa prosperidad den e 
economia. 


Adicionalmente, Cijntje con- 
tinuamente ta enfatisa infla- 
cion halto, sinembargo sin 
menciona e factornan cu por 
potencialmente 
influencia 
esaki via su maneho. 


Croes a señala cu prijs di 
compra den supermarket ta 
extremadamente halto y hopi 
hende den e comunidad tin 
hamber. E Minister su en- 


foke no ta riba esfuersonan 
serio pa mitiga e factornan cu 
ta contribui na esaki. 


Un di e factornan significan- 
te ta impactando e prijsnan 
cu e comunidad ta paga ora di 
cumpra, entre otro, cuminda, 
ta e e porcentahe di PB y re- 
sponsabilidadnan di importa- 
cion, cual ta sumamente halto 
y mester keda ahusta. Den e 
topico aki, Croes a cuestiona 
Cijntje si e ta altanto di esaki 


y mas importante, si e ta den 
combersacion cu e Minister 
di Finanzas Javier Silvania pa 
yega na decisionnan cu por 
haci un diferencia. 


Croes a cuestiona e Minister 
y su colega Silvia: Si ta berdad 
cu e gobierno su tesoreria ta 
yen pa motibo cu ta colec- 
tando impuesto riba un escala 
grandi, dicon bo no ta bus- 
cando maneranan pa alivia e 
peso riba pueblo? 


Plan pa planta di LNG 
na Corsou para a causa 
di prijsnan di gas cu ta 
aumentando 


(CuraçaoChronicle) - E 
proyecto 
ambicioso 
di 
construi un planta di Liq- 
uid Natural Gas (LNG) 
na Corsou a ser poni den 
pausa, primeramente a 
causa di e aumento den 
prijs di cas causa pa e con- 
flicto andando entre Ru- 
sia y Ucrania. E desaroyo 
aki a laga e proyecto me- 
nos posibel, segun e Min- 
ister Ruisandro Cijntje di 
Economia. 


Minister Cijntje a enfatisa 
e medida drastico den prijs 
di gas natural a haci impru- 
dente pa persegui e construc- 
cion di un planta di LNG 
na e momentonan aki. Den 
su respuesta na e panorama 
economico cu ta cambiando, 
e gobierno a dicidi di cam- 
bia su enfoke den direccion 
di genera mas energia berde 
pa e isla, specificamente via 
iniciativa di energia solar y 
hidrogeno. 


Eagle LNG, un compania 
cu plan avansa pa construi 
e planta di LNG, a mira su 
proyecto yega un fin. Ape- 
sar di esaki, Minister cijntje 
a nota cu otro companianan, 
manera Curoil, ta haciendo 
cambionan den produccion 
di energia sostenibel. Pro- 
greso den e area aki ta con- 
tinua, indicando un cambio 
positivo den direccion di 
solucion di energia berde pa 
Corsou. 


E decision di duna priori- 
dad na fuentenan di energia 
renovabel ta bini como parti 
di un strategia mas amplio pa 
aumenta independencia di 
energia y sostenibilidad riba 
e isla. Manera e mercado di 
energia global ta keda volatil, 
Corsou su movida den direc- 
cion di energia solar y di awa 
ta significa un paso proactivo 
den segura un futuro di ener- 
gia stabil y eco-friendly. 

3 detencion pa asesinato despues di declaracion di testigo clave 


(NLTimes) - Polis a de- 
tene 3 hende homber riba 
diamars bao sospecha cu 
nan a hunga rol den ases- 
inato, intento di asesinato 
y prepara e asesinatonan 
na Amsterdam y Rotter- 
dam. 


Esaki a keda reporta pa 
Ministerio Publico (OM) 
di Hulanda riba diamars. E 
hombernan a keda deteni 
despues di declaracionnan 
haci pa un testigo clave reci- 
entemente anuncia. 


Un di e hombernan en cues- 
tion tin 30 aña di edad, y e 
otro dos tin 32. Tur 3 sos- 
pechoso ta di Amsterdam. 


E casonan ta tocante e ases- 
inato di Ibrahim Azaim dia 10 
di mei den 2020, na Rotter- 
dam, prepara un asesinato di 


un homber di 39 aña na Rot- 
terdam y e asesinato di Serdar 
Ay dia 20 di october den 2020 
na Amsterdam ademas di e 
tiroteo na sitio di catering dia 
29 di juli na Amsterdam. 


A keda anuncia anterior- 
mente e luna aki pa departa- 
mento di Husticia cu un acu- 
erdo a ser yega cu un testigo 
clave cu lo testigua tocante 
varios asesinato a cambio di 
reduccion di un sentencia. 


E testigo clave aki ta Domi- 
nique K., ken a ser condena 
den 2022 pa su rol den e ases- 
inato di Ay, cual tabata un 
asesinato cometi cu identidad 
eroneo. Polis a sospecha cu 
e sospechosonan tabata bay- 
endo tras di otro persona ora 
cu nan a asesina Serdar Ay, di 
33 aña, dia 20 di october na 
Osdorp Amsterdam. 


Durante e anochi di e tiro 
fatal, Ay tabata den un Volk- 
swagen Polo preto cu el a fia 
for di otro persona. Polis ta 
pensa cu e persona cu en re- 


alidad tabata kier a asesina ta e 
doño of chauffeur regular di 
e vehiculo en cuestion. 


Testigonan a testigua cu nan a 


mira dos hende homber core 
for di e escena despues di a 
los tiro. Ambos tabata bisti na 
preto y a core den direccion 
di Osdorper Ban. 


Ley di vivienda accesibel aproba den votacion di Senado Hulandes 


(NLTimes) - Wet betaal- 
bare huur a keda aproba 
den votacion diamars di 
Eerste Kamer, cual ta e 
Senado Hulandes. 


E ley aki, cu e intencion di 
baha prijs di huur den sec- 
tornan di vivienda medio y 
social, lo keda implementa 
for di dialuna en adelante, un 
dia prome cu e gabinete nobo 
drenta mando. Manera a an- 
ticipa, e partido den coalicion 
PVV a sostene e medida 
sinembargo 
miembronan 
VVD y BBB no. 


E parti mas dialoga di e ley aki 
ta e expansion di e puntonan 
di e sistema, un metodo pa 
evalua e vivienda y determina 
e huur maximo cu e persona 
por cobra. E sistema aki tam- 
be lo ser usa pa casnan di te 
hasta 186 punto, cual ta igual 
na un huur mensual di mas 
di 1,100 euro segun calcula- 
cionnan recien di e comienso 
di juni. 


E sistema di punto pa e seg- 
mento di e mercado lo sola- 
mente aplica na contractnan 
nobo. E lo tuma algun tempo 
prome cu tur huur den e sec- 
tor aki keda limita. Ademas, 
e sistema di punto lo ta “ob- 
ligatorio”. Esaki ta nifica cu 
e municipalidad lo por tuma 
accion contra propiedadnan 
di huur cu prijs halto, con- 
trario di e situacion actual 
unda e huurdo mester con- 
tacta e doño di e cas pa yega 
na un trato, of e tribunal di 
Huur Commissie ora cu nan 
tin un keho. 


E personanan cu pone e prijs 
di huur demasiado halto por 
ricibi un advertencia of un 
boet. 


Municipalidadnan te ainda 
no ta cla pa implementa e 
reglanan nobo, segun VNG, 
e asociacion pa municiplai- 
dadnan 
Hulandes. 
“Mu- 
nicipalidadnan ya caba ta 
cuminsando cu preparacion 


y esaki mester ser haci di 
manera cauteloso,” VBNG a 
skirbi ora cu a pidi e Senado 
sostene un mocion pa duna 
e municipalidad mas tempo. 
E mocion ta otorga munici- 
palidadnan un extension di 6 
luna y el a keda adopta una- 
nimemente. 


“E fecha di dia 1 di juli mes- 
ter keda stipula,” De Jonge a 
bisa siman pasa tocante e ley 
completamente, sinembargo 
tambe e tabata habri pa ofrece 
e municipalidadnan y perso- 
nanan cu ta huur mas tempo. 
E minister tambe a bisa cu e 
lo considera dia 1 di october 
como un fecha posibel pa e 
municipalidadnan por cum- 
insa aplica esaki. 


E doño di cas cu pone esaki na 
huur mester provee un total 
di e puntonan pa contractnan 
nobo, segun e ley ta stipula. E 
idea ta cu e “huurdo y e dono 
prome lo dialoga” tocante e 
huur, sin inmediatamente 
caba den conflicto legal. E 
mocion adopta aki tambe a 
pidi pa pospone e punto aki. 


Politico di BBB Mona Kei- 
jzer ta anticipa di tuma De 
Jonge su portofolio pa cu e 
politica den e gabinete nobo. 
El a sostene e interes di e in- 
versionistanan den propiedad 
y desaroyadornan y ta fuerte- 
mente den oposicion di e acta 
aki. Anteriorment el a indica 
cu e ley aki ta nifica cu e in- 
versionistanan y e dononan 
di e propiedad no lo por gen- 
era ganashi den e mercado 


di huur y na luga di esaki lo 
scoge pa bende nan propie- 
dadnan. 


Esaki por reduci aun mas e 
suministro di vivienda den 
huur ora cu ya caba tin un 
cantidad critico di casnan dis- 
ponibel. BBB tambe a tuma 
parti di e inversionistanan pa 


mas tempo. Lider di e par- 
tido Caroline van der Plas a 
argumenta cu ta ignorando 
e inversionistanan. Durante 
e eleccion den novebmer el 
a bisa cu e kier mira un re- 
duccion den regulacion di 
mercado di vivienda durante 
e siguiente decada. 

Mexico: A haya cinco cadaver cu señalnan di tortura na Acapulco 


(NTN24) – Autoridadnan 
di estado di Guerrero na 
Mexico a reporta e hallaz- 
go di e curpanan sin bida 
di cinco hende homber na 
un caretera cerca di ciu- 
dad di Acapulco. 
E cadavernan a ser localisa 
durante oranan di mardu- 
ga di dialuna ultimo cerca 
di e localidad di El Car- 
rizal, nan tabata cu man 
mara y cu algun golpinan. 


Debi na e suceso aki, Minis- 
terio Publico a habri un in- 
vestigacion pa “delito di ho- 
micidio califica.” 
“Fiscalia General di Estado di 
Guerrero, a inicio un file di 
investigacion contra esnan cu 
lo resulta responsabel pa deli- 
to di homicidio califica co- 
meti den perhuicio di cinco 
persona,” e entidad a señala. 
Medionan local a informa cu 
esun prome cu a haya e cur- 
panan tabata un habitantenan 
di e zona ken a alerta autori- 
dadnan y a indica cu cuater di 
nan tabata cu man mara y cu 
cabes tapoa, ademas cu nan 
tabata presenta diferente her- 


ida. Igualmente den e zona a 
haya por lo menos 30 huls. 
Ora autoridadnan y para- 
medico a yega na e luga a 
confirma cu e cinco homber 
ya caba no tabata tin señalnan 
di bida. 


Ta di menciona cu estado di 
Guerrero ta epicentro di ac- 
cionnan violento di parti di 
gruponan criminal dedica na 
trafico di droga y extorsion, 
unda 20 di mei ultimo Sec- 
retaria di Seguridad Publico 


a informa di hallazgo di 10 
curpa na diferente punto di 
Acapulco. 
E insiguridad aki a alcansa, 
no solamente ciudadanonan 
comun, sino autoridadnan y 
dirigentenan politico. 


Recientemente, alcalde di 
localidad di Malinaltepec, 
Acacio Flores, a ser asesina 
despues cu diahuebs di siman 
pasa a ser reteni ora e tabata 
inaugurando un par di ob- 
ranan. 
Di otro banda, alcalde di mu- 
nicipio di Copala, Salvador 
Villalba ken a ser eligi den 
eleccion di 2 di juni ultimo, 
a bira victima di un atentado 
den un tiramento na Acapul- 
co dia 17 di juni. 
Aspirante 
na 
alcaldia 
di 
Coyuca di Benitez, Alfredo 
Cabrera, a ser asesina cu tiro- 
nan den su lomba dilanti ca- 
maranan y rondia di su sigui- 
donan dia 29 di mei ultimo 
ora e tabata den actonan di 
campaña. 
Segun cifranan oficial, vio- 
lencia relaciona cu crimen 
organisa na Mexico ta laga 
mas di 450,000 morto for di 
2006, ora Gobierno a lansa 
un operativo antidroga cu 
participacion militar. For di 
e tempo ey e pais ta acumula 
casi 100,.000 desaparecido, 
segun estadisticonan oficial. 


Peru: Varios organisacion ta preparando mobilisacionnan contra Dina 
Boluarte y Congreso 


(La Republica) – Coordi- 
nador Nacional Unitario 
di Lucha conhuntamente 
cu Asociacion de Mov- 
imientos Regionales de 
Peru, Iniciativa Demo- 
cratico y Warmikunas, a 
duna di conoce cu lo reali- 
sa un marcha nacional pa 
dianan 27 y 28 di juli den 
un acuerdo cu ta implica 
e compromiso di reuni e 
mayor number di organi- 
sacionnan social pa cen- 
tralisa e marchanan con- 
tra Boluarte y Congreso di 
Republica. 


Presidente di Asociacion de 
Movimientos 
Regionales, 
Freddy Vracko, a informa cu 
den un reunion di lidernan 
y organisacionnan tambe a 
aproba participa den welga 
nacional di 19 di juli di Con- 
federacion General de Traba- 
jadores de Peru (CGTP). 
“19 di juli nos ta bay acom- 
paña tur di nan den convo- 
catorio haci pa CGTP pa un 
welga nacional, y 27 y 28 di 
juli ta bay realisa e marcha 
den tur region na ciudad di 
Lima,” e dirigente a bisa. 
Vracko tambe a menciona cu 
mientras tanto nan lo fortal- 
ece e accionnan cu nan mes- 
ter realisa pa organisacion di e 
mobilisacionnan aki. 
El a bisa cu e siman aki a 


tuma luga diferente reunion 
cu studiantenan recien grad- 
ua di Universidad Catolico 
y Colegio di Abogado di 
Lima (CAL), e mesun cu a 
pronuncia contra reforma 
constitucional cu ta propone 
elimina e movementonan 
regional, lagando solamente 
e partidonan politico. El a 
menciona cu pa e marchanan 
ey, CAL a ofrece pa tin un 
grupo di abogadonan cla pa 
evita cualkier abuso contra 
manifestantenan, y cu entre 
ex-studiantenan di Univer- 
sidad di San Marcos ta bay 
organisa brigadanan di salud. 
“Nos ta organisando cu hopi 
cuidou cada un di e deta- 


yenan di e mobilisacionnan 
aki na Lima,” el a bisa. 
Famianan di esnan cu a ser 
asesina den protestanan so- 
cial di januari 2023 na Puno 
a informa cu nan lo biaha pa 
Lima, na unda nan lo lidera 
protestanan contra Gobierno 
di Dina Boluarte, exigiendo 
husticia. Pero nan no ta bay ta 
e unico, tambe lo ta presente 
famianan di personanan cu 
a perde nan bida den man 
di Forsa Arma na diferente 
region for di momento cu e 
mandatario a asumi su fun- 
cion dia 7 di december 2022. 
“Ta un decision cu nos ta 
considera husto y necesario 
pasobra nos kier cu e respon- 


sabel di e crimennan paga pa 
su culpa y bay cera hunto cu 
tur e mando militar. Den e 
obhetivo ey, nos lo no retro- 
cede. E memoria di nos ser- 
nan keri no ta bay keda den 
laira. E gobierno aki tin cu 
bay,” Raul Salmillan ruman 
di e dokter Marco Antonio 
Salmillan ken a perde su bida 
9 di januari 2023 a declara. 
E ta considera cu e tempo a 
duna rason na ciudadanonan, 
pa motibo cu e dictadura cu 
tabata evita e protestanan cu 
awe ta un realidad. 
“Tur loke a adverti, awendia 
nos ta bibando. Gobierno di 
Boluarte ta mantene debi na 
Congreso y Forsa Arma. Nan 


ta imponiendo leynan y nor- 
manan na beneficio di corpo- 
racionnan empresarial y con- 
tra ciudadanonan, tur esaki ta 
pa nos compronde cu nos ta- 
batin rason.” Salmillan a bisa. 

Mision di polis di Kenia a yega Haiti den 
buskeda pa reestablece paz na e pais 


(DiarioLibre) - E prome 
tropanan Keniano a yega 
e capital Haitiano, Puerto 
Principe, diamars mainta, 
como parti di e mision in- 
ternacional di seguridad 
cu ta busca pa reestablece 
paz na e pais Caribense. 


Ta trata di por lo menos 400 
agente policial di un total di 
mil cu e gobierno di Kenia 
a priminti cu nan lo manda. 
E polisnan a yega Haiti via 
e aeropuerto internacional 
Toussaint 
Louverture, 
di 
Puerto Principe, cargando un 
bandera di nan pais. 


E prome minister di Haiti, 
Garry Conille, a gradici e 
despliegue di e mision spe- 


rando cu nan por logra nan 
meta y reestablece e pais. 
“Den nomber di e gobierno 
Haitiano y den mi propio 
nomber, mi ta saluda e de- 
terminacion di e gobierno di 
Kenia y di su pueblo di apoya 
Haiti den e lucha contra in- 
siguridad cu ta domina e so- 
ciedad. E gobierno di Haiti y 
e pueblo Haitiano ta spera cu 
e mision multinacional aki ta 
e ultimo cu lo yuda stabilisa 
e pais pa e renobacion di e 
personal politico y e regreso 
na un democracia efectivo. 
Biba e solidaridad entre e 
pueblonan. Biba Haiti!” Co- 
nille a bisa. 


E agentenan a ser despedi di- 
aluna pa e presidente di Ke- 


nia, William Ruto, den un 
acto oficial. E ceremonia a 
tuma luga na Nairobi. 


“Kenia 
tin 
credencialnan 
solido den materia di esta- 
blecimento di paz y reso- 
lucion di conflictonan na 
nivel mundial. E presencia 
di nos agentenan di polis na 
Haiti lo brinda un alivio na e 
homber- muhe- y muchanan 
cu nan bida a ser destrosa pa e 
violencia di gang. Nos ta bay 
traha cu e comunidad inter- 
nacional pa logra un stabili- 
dad duradero na Haiti,” Ruto 
a bisa. 


E agentenan cu ta yega Haiti 
a ricibi training pa misionnan 
peligroso, cu ta inclui e lucha 


contra gruponan arma na Af- 
rica. 


E oficialnan di elite cu ta 
compone e mision ta bini di 
un ekipo di reconocimento, 
e forsa di despliegue rapido 
y di e grupo di operacionnan 
special. 


E autoridadnan di Kenia a 
informa tocante varios di e 
prome labornan cu e agen- 
tenan policial ta bay tin. Ta 
spera cu un parti ta bay sigura 


e instalacionnan critico, in- 
cluyendo e aeropuerto Tous- 
saint Louverture, na Puerto 
Principe, y otro parti di e 
agentenan ta bay participa 
den combate contra e gang- 
nan arma. 
Despues di e anuncio di e 
despliegue di e mision, e lid- 
er di gruponan arma Jimmy 
Cherizier alias “Barbecue” a 
pidi un dialogo cu e gobierno 
y a bisa cu e ta dispuesto pa 
permiti cu paz ta ser reestab- 
leci na e pais. 


Abinader ta afirma cu su reformanan ta bay duna Republica 
Dominicana un buelta 


(DiarioLibre) - E presi- 
dente Luis Abinader a sig- 
ura cu e reformanan cu e 
gobierno ta bay somete na 
e Congreso ta busca, entre 
otro beneficionan, lansa 
di nobo e economia di Re- 
publica Dominicana y cu, 
debi na e sensibilidad di e 
tema, nan ta consultando 
cu diferente fuente prome 
cu nan haci nan publico. 


E hefe di Estado a papia den 
LA Semanal con la Prensa, 
unda cu el a anuncia cu prox- 
imamente nan ta bay pre- 
senta un pakete di medida. 
Ademas di e reforma fiscal, 
incluyendo e modificacion 
constitucional, segun el a 
bisa, pa fortalece e democra- 
cia, como tambe reformanan 
na e Seguridad Social, na e 
Codigo Laboral y na e min- 
isterio di Interior y Polis, cu 
lo converti den ministerio di 
Seguridad Ciudadano, entre 
otro novedadnan. 


“Ora cu nos presenta nos 
programa di meta pa aña 
2036, cu e obhetivo di du- 
plica nos economia, e ta basa 


den e implementacion di e 
reformanan aki,” Abinader a 
splica durante e encuentro cu 
prensa na e Palacio Nacional. 


E mandatario a reconoce cu e 
beneficionan di e reforman- 
an aki ta bay wordo refleha 
gradualmente den varios aña 
den diferente area. Ademas, 
el a destaca cu, a pesar di e 
crisis provoca pa e pandemia 
y e conflicto Rusia-Ukraina, 
e gobierno a logra reduci e 
debe di 62% pa 58% den rela- 
cion cu e Producto Interno 
Bruto (PIB). 


Abinader tambe a aborda e 
problematica cu e periodis- 
tanan ta enfrenta na momen- 
to di solicita informacion 
publico na algun ministerio, 
sigurando cu e ta bay discuti 
e tema cu su subordinadonan 
a traves di e ministerio di e 
Presidencia. 


El a subraya cu cualkier in- 
formacion rekeri pa prensa 
mester wordo entrega di bi- 
aha, recordando e funcionar- 
ionan publico nan obligacion 
pa cumpli cu e ley sin necesi- 


dad di un orden hudicial. 


Relaciona cu e accidentenan 
recien na e capital Domini- 
cano den cual varios persona 
a perde nan bida, e manda- 
tario a lamenta e sucesonan y 
a solicita un rapport detaya pa 
determina e responsabilidad- 
nan corespondiente, special- 
mente den e caso cu a sucede 


na e Districto Nacional, unda 
dos persona a muri despues 
di a cay di un vehiculo na un 
construccion pa un edificio. 


Durante e sesion, hunto cu 
e minister di Educacion, An- 
gel Hernandez, Abinader a 
destaca e logronan di e pro- 
grama di Transporte Esco- 
lar (TRAE). El a informa cu 


942.950 studiante na 11 pro- 
vincia y e Districto Nacional 
a beneficia di e programa, cu 
a rekeri un inversion di 7.961 
miyon di pesos y a genera 
1.300 empleo directo cu u 
paga den salario total di 41 
miyon di pesos pa luna. Pa 
aña escolar 2024-2025, e pro- 
grama ta bay expande pa mas 
provincia. 


Austria ta derota Hulanda 3-2 pa 
alcansa etapa di knockout di Euro 2024 


Kylian Mbappé ta anota y Francia ta 
empata 1-1 cu Polonia 


(AP) — Kylian Mbappé, bistiendo un mask pa pro- 
tege su nanishi kibra, a marca su regreso na Campe- 
onato Europeo cu un gol contra Polonia. 


E no tabata suficiente pa un victoria ayera, sinembargo, y 
no ta suficiente pa resolve e problemanan di Francia den 
Euro 2024. Mbappe a kita su mask protectivo pa celebra 
dilanti di fanaticonan di su team despues di converti un 
penalty den minuut 56. Pero Robert Lewandowski a logra 
empata 1-1 cu un tiro den minuut 79 cu el a logra tuma 
dos biaha, lagando Francia como finalista di Austria den 
Grupo D y poniendonan den e mesun mita di e draw cu 
campeon defensor Portugal, nacion anfitrion Alemania, y 
Spaña - tres di e nacionnan heavyweight di e continente. 


E resultado tambe ta nifica cu Francia ainda mester anota 
un gol open-play den Euro 2024, despues di derota Austria 
1-0 cu un auto-gol y empata 0-0 cu Hulanda - ora Mbappe 
tabata ausente despues di a kibra su nanishi hungando 
contra e Austriaconan. 


Les Bleus a avansa sigur, pero nan no ta convincente. “Ob- 
viamente nos tabata kier prome lugar, pero pa esey, nos 
mester a gana,” coach di Francia, Didier Deschamps a bisa. 
“Nos a haci loke nos mester a haci door di crea oportuni- 
dad pa gana. nos por a haci miho den termino di eficien- 
cia.” 


(AP) — Marcel Sabitzer a anota laat pa Austria pa 
avansa den etapa di knockout di Campeonato Eu- 
ropeo como ganador di su grupo, den un victoria 3-2 
riba Hulanda ayera. 


Austria a keda campeon den Grupo D danki na e hecho 
cu Francia a empata 1-1 cu Polonia den e otro wega. Tanto 
Francia como Hulanda ya tabata sigura progreso danki na 
resultadonan di otro weganan. 


“Ganador di grupo!” e fanaticonan Austriaco a canta mien- 
tras tabata sali di Olympiastadion na Berlin. Nan contra- 
partinan Hulandes, bisti na oraño vibrante, mester awo 
warda pa e otro gruponan conclui pa asina mira cua team ta 
spera nan den proximo ronda. 


Austria ta bay enfrenta e segundo lugar den Grupo F - 
Turkia, Georgia of Republica checo na Leipzig. 
E Austriaconan tabatin mester di un punto pa sigura nan 
avance y tabatin un bon comienso cu delantero Hulandes, 
Donyell Malen anotando un auto-gol den di seis minuut. 
Substituto den prome mita, Xavi Simons a set up Cody 
Gapko pa empata dos minuut despues di e break, pero Ro- 
mano Schmid a hiba Austria back dilanti den minuut 59. 


Memphis Depay a empata cu un final briyante den minuut 
75, maske mester a pasa den un chekeo di VAR ya cu ref- 
eree Ivan Kruzliak a sinti cu el a mishi e bala. E chekeo a 
haya cu Depay no a mishi’e. 
Pero Sabitzer a restaura e bentaha di Austria dos minuut 
despues cu un tiro for di un angulo diferente. Esaki a proba 
di ta e ganador a pesar di un final frenetico cu chens na 
ambos banda. 


Austria a caba cu un racha di shete wega di perdida contra 
Hulanda, incluyendo un derota den etapa di grupo den ul- 
timo edicion di e torneo. Ayera tabata exactamente 36 aña 
riba e dia desde cu Hulanda a gana Euro 88 na Munich. 

Brazil a empata 0-0 cu Costa Rica den apertura di Copa America 


(AP) — Brazil a keda em- 
pata 0-0 cu Costa Rica di- 
aluna nochi, cu e poderoso 
internacional inauspicio- 
samente incapaz di kibra 
e empate den su apertura 


di Copa America. 
Maske Brazil a controla e 
wega y tabatin mas tiro cu 
Costa Rica (18-2), e Seleção 
a keda sin anotacion door 
di un defensa Costaricense 


lidera pa portero Patrick Se- 
queira, kende a scapa tres gol 
mientras a registra e di cuatro 
partido consecutivo sin an- 
otacion pa e team. 


Capitan di Real Madrid 
bandonando e club algun 
siman despues di hisa trofeo 
di Champions League 


(AP) — Capitan di Real 
Madrid, Nacho Fernan- 
dez ta terminando su 
carera cu e club menos cu 
un luna despues di a hisa 
e trofeo di Champions 
League na Londres. 


Madrid a anuncia e decision 
di Fernandez diamars, como 
tres siman despues cu e club 
a derota Borussia Dortmund 
na Wembley pa extende e 
record di e club cu un di 14 
triunfo di Cup Europeo. Ta- 
bata e di seis biaha cu Nacho 
a gana e Champions League 
cu Madrid, y su prome como 
capitan. 


Nacho a gana 26 trofeo cu 
Madrid, un record cu e ta 
comparti cu Luka Modric. 
“Real Madrid kier gradici y 
expresa nos aprecio pa Na- 
cho, un di e leyendanan mas 
grandi di e club,” Real Ma- 
drid a bisa. 


Nacho, 34, kende ta hungan- 
do cu Spaña den Campeonato 
Europeo, tabata cu Madrid pa 
mas cu dos decada, desde cu 
a join e academia hubenil di e 
club na 2001. 
“Mi a yega cu 10 aña di edad 
y mi a crece como persona y 
como hungador,” Nacho a 
bisa den un carta na fanati- 
conan riba rednan social. “Pa 
casi 25 aña mi ta bin tur dia 
pa practica na e mesun lugar, 
siñando e balornan di Ma- 
drid y dunando mi bida y 
luchando pa e escudo aki. Mi 
a duna tur loke mi tabatin.” 


Nacho no a bisa unda e ta bay 
hunga proximo, pero medio- 
nan Spaño a bisa cu e ta cla pa 
join un team na Saudi Arabia. 


Nacho a hunga 12 temporada 
cu Madrid despues di haci 
su debut den prome team 
na 2012, hungando den 364 
wega y ganando cuatro Liga 
Spaño. 


Brazil tabatin un gol aparente 
di Marquinhos descualifica 
den e prome mita despues di 
un chekeo largo di VAR, pero 
e team conoci pa decadas pa 
wega ofensivo sublime nunca 
a yega mas cerca di anota - y 
nunca a haya un break riba 
varios decision cuestionable 
di referee - dilanti un publi- 
co di 65,158 domina pa nan 
fanaticonan bisti na geel na 
SoFi Stadium. 


E resultado a laga Colombia 
den top di Grupo D despues 
di su victoria 2-1 riba Para- 
guay. Brazil a gana e Copa 
America nuebe biaha, pero 
su team transicional actual, 


lidera pa streanan di Real 
Madrid, Vinicius Junior y 
Rodrygo tabatin un comien- 
so descurashante. 
Coach di Brazil, Dorival Ju- 
nior a bisa cu e resultado no 
tabata completamente malo, 
notando e bentaha amplio 
di su team den posesion y 
chens. 


E empate tabata un logro 
monumental pa Costa Rica, 
un team di CONCACAF cu 
e roster mas jong den e tor- 
neo pero cu un reputacion 
pa logro y un defensa fuerte 
lidera pa Sequeira, kende ta 
hunga pa Ibiza den e di tres 
division Spaño. 

Cua grupo ta bira Campeon di Mens Erger Je Niet LIVE 2024? 
Oruans Rocks, Gaña Sa, Blue Energy Hilton Hotel of No Cunsumi ? 


E campeonato a cuminsa 
dia 20 di April cu 64 gru- 
po . E fin di siman aki, Di- 
abierna 28 di juni 8:00pm 
ta cuater a keda invicto y 
un so por bira campeon di 
Mens Erger Je Niet LIVE 
2024. 


Siman pasa den e weganan 
Semifinal, e gruponan di 
mens cu a hunga tabata Fal- 


cetas , WEB, Blue Energy 
Hilton Hotel, Busje Komt 
Zo. Despues a sigui Oruans 
Rocks, Pv 2 Good 4, Gaña Sa, 
Pevesa Setar. Y diasabra taba- 
ta, No Cunsumi, Kill By The 
Dice, Busje Komt Zo, Blue 
Energy Hilton Hotel. 
Den un par di wega dramati- 
co yena di tension y alegria, 
esunnan cu ta sigui pa e gran 
final pa e diabierna awor 28 


di juni ta e cuater gruponan 
invicto: Oruans Rocks, Gaña 
Sa, Blue Energy Hilton Ho- 
tel y No Cunsumi. 


Centro di Bario Brazil ta in- 
vita tur grupo di Mens Erger 
Je Niet LIVE, pa 8:00pm bin 
presencia e bataya entre e in- 
victonan. 


Despues di tur e tiramen- 


Finalisacion exitoso di IPA Minor: 
Globalization, Diversity, Multilingualism & 
Education 


Nos ta sumamente con- 
tento pa anuncia cu 17 
studiante di Hogeschool 
Arnhem 
y 
Nijmegen 
(HAN), Katholieke Pabo 
Zwolle (KPZ) y IPABO di 
Amsterdam y Alkmaar a 
completa exitosamente e 
IPA minor titula Interna- 
tional Minor Globaliza- 
tion, Diversity, Multilin- 
gualism & Education cu 
un balor di 30 EC. 


E programa a consisti di 
varios tayer, training, excur- 
sion, stage na scol basico of 
scol secundario si nan ta stu- 
dia un materia specifico den 
scol secundario, manera bio- 
logia, geografia, Hulandes of 
matematica. Tur studiante di 
minor a finalisa nan semes- 
ter cu presentacion di un in- 
vestigacion practico cu nan a 
haci den enseñansa na Aruba. 


•	 
Teun	 van	 de	 Sande:	 


Toetsen in eigen taal 
•	 
Eva	 
Schouten	 
en	 


Rens ten Hove: Bewegend 
leren 
•	 
Zhaisky	 
Kock	 
en	 


Elizabeth Helder: Translan- 
guaging 
•	 
Chloë	 Ruiz:	 Studi- 
evaardigheden 
•	 
Lucas	 
Berg:	 
Ver- 
menigvuldigen en delen met 
het handelingsmodel 
•	 
Daphne	 
Brouwer:	 


Omgaan met werkdruk 
•	 
Ellen	 
Metselaar:	 


Lezen met begrip 
•	 
Inge	 Knol	 en	 Robin	 


Oosterwijk: 
Coöperatieve 
werkvormen 
•	 
Maaike	 
Magielse:	 


Leesmotivatie 
•	 
Lotte	 
Koers:	 


Klankgebaren 
•	 
Tess	Waag:	Leesmoti- 
vatie 
•	 
Iris	 Westerveld:	 Be- 
wegend leren 
•	 
Katja	 Roga:	 Gram- 
matica	 
strategiën	 
voor	 


Arubaanse leerlingen 


Nos ta felicita tur studiante 
cu nan logro y nos ta desea 
nan hopi exito den nan aña di 
finalisacion di estudio. 


Ademas, nos kier menciona 
specialmente e tres partici- 
pantenan Arubiano di HAN: 
Chloë	Ruiz,	Zhaisky	Kock	y	 
Elizabeth Helder, cu a pasa 
nan practica na Colegio Ni- 
gel Matthew y nan dedica- 
cion pa e comunidad y trabou 
boluntario! 


Nos ta gradici e scolnan di 
practica y e guianan di Rosa- 


rio College, Schakel College, 
Mon Plaisir basisschool, Pau- 
lus School y Colegio Aruba- 
no. 


Pa mas informacion tocante 
International Minor por tuma 
contacto cu Gregory Goedge- 
drag MSc.,Coordinador di 
International Office di IPA, 
na 
gregory.goedgedrag@ 
ipaaruba.com of cu 
International 
Officer 
pa 
Hulanda y Belgica, Ingrid 
Captain MSc., na ingrid.cap- 
tain@ipaaruba.com . 


to di “DOW” e famoso DJ 
di C.B.B ta bay sorprende 
tur presente. Entrada ta un 
smile, pero mester ta uno 
masha grandi “Si”!!. Danki 


atrobe di parti Eddie Dandlau 
y C.B.B, na tur 64 grupo cu 
a haci e di 16 aña di Mens 
Erger Je Niet LIVE un exito 
atrobe . 

Union Europeo: 
Microsoft a kibra reglanan di desconfiansa pa medio di uni Teams cu 
software di office 


(AP) - Microsoft ta den 
violacion di reglanan di 
desconfiansa 
di 
Union 
Europeo cu posibel “prac- 
tica abusivo” pa medio di 
combina su aplicacion pa 
videoconferencia y men- 
sahe Team na su software 
di negoshi ampliamente 
usa, segun e bloke. 


E Comision Europeo a bisa 
dialuna cu nan a informa Mi- 
crosoft di su bista preliminar 
cu e gigante den tecnologia ta 
“restringiendo competencia” 
pa medio di uni Teams cu 
aplicacionnan di productivi- 
dad den oficina manera Of- 
fice 365 of Microsoft 365. 


E comision, e bloke di 27 na- 
cion su aplicado di desconfi- 
ansa, a bisa cu e ta sospecha 
cu Microsoft por a otorga 
Teams un “bentaha di distri- 
bucion” pa medio di no duna 
e clientenan un opcion si nan 
kier Teams ora cu nan cum- 
pra e software. E bentaha por 


a ser amplia pa e limitenan di 
e habilidad di aplicacionnan 
rival di traha cu e software di 
Microsoft, el a bisa. 


“Nos ta preocupa cu Micro- 
soft por ta dunando su propio 
producto di comunicacion 
Teams un bentaha riba otro 
competidornan, pa medio di 
uni esaki na su productonan 
di productividad popular cu 
otro negoshinan,” Margrethe 
Vestager, e comision su vice 
presidente ehecutivo pa po- 
litica di competencia a bisa 
den e declaracion. 


“Y preserva competencia pa 
comunicacion remoto y her- 
mentnan di colaboracion ta 
esencial y tambe ta crea in- 
novacion riba e mercadonan 
aki.” 


E comision a tuma accion 
contra Microsoft un dia 
despues di acusa Apple di ta 
den violacion di e bloke su 
reglanan nobo pa loke ta digi- 


tal, den un cantidad di accion 
regulatorio cu ta aplicando 
Brussels su rol lider como 
e vigilante di companianan 
grandi di tecnologia. 


Microsoft a haci algun cam- 
bio aña pasa den un esfuerso 
pa evita un boet, incluyendo 
ofrece e paketenan di soft- 
ware sin Teams na e clien- 
tenan Europeo. Sinembargo 
e comision a bisa diamars cu e 
cambio aki no ta suficiente pa 
atende su preocupacionnan 
y e mester haci mas pa por 
“restaura competencia”. 


“Despues di separa Teams y 
tuma pasonan inicial, nos ta 
aprecia e claridad adicional 
cu a provee awe y lo traha 
riba yega na solucionnan pa 
atende e comision su preocu- 
pacionnan restante.” Micro- 
soft su President Brad Smith 
a bisa den un declaracion pre- 
para. 


Den april e compania tambe 


a duna clientenan mundial- 
mente e opcion di ricibi Mi- 
crosoft 365 y Office 365 sin 
Teams. Ambos software ta in- 
clui programa manera Word, 
Excel y Outlook. 


Microsoft awo tin e chens di 
responde na e acusacionnan, 
formalmente conoci manera 
un declaracion di obhecion, 
prome cu e comision tuma 
su decision final. E compa- 
nia por enfrenta un boet di 
te hasta 10 porciento di su 


ganashi global, of ser obliga 
di ehecuta “remedionan” pa 
satisface e competencia su 
preocupacionnan. 


E comision a cuminsa su in- 
vestigacion den juli di 2023 
despues cu e rival Slack Tech- 
nologies, cual ta crea software 
di mensahe popular, a entrega 
keho cu Brussels. Alfaview, 
cual ta crea software pa vid- 
eoconferencia, tambe a en- 
trega un keho separa. 


Directie Natuur en Milieu (DNM) 
Tradicion di celebracion di Dia di San Juan y di Dera Gai mester keda 
uno cu tin di haci cu cosecha 


Directie Natuur en Milieu 
(DNM) ta desea pueblo 
un Feliz dia di Dera Gay 
y kier avisa pueblo pa ban 
celebr’e conscientemente 
cu amor pa tradicion res- 
petando naturalesa y me- 
dio ambiente. 


Nos kier alabes menciona cu 
nos antepasadonan manera e 
indjannan di Mexico y Ven- 
ezuela a bini Aruba y a trece 
hopi practica di agricultura. 
Tambe nan a trece nan tradi- 
cionnan y custumbernan di 
cual nos a incorpora den nos 
cultura local. E tradicion di 
Dera Gay mes ta uno cu ta 
bini di e celebracion di agri- 
cultura y un cosecha exitoso. 
Un cosecha exitoso ta nifica 
cu despues tin restonan cu 
no ta uza y esaki nan tawata 
kima den forma di celebra- 
cion. E tera cu e sas ta bolbe 
uza den e suelo di e siguiente 
cosecha. Locual cu ta resta no 
mester clasifica esaki pa su- 
shi. Como cu a keda practica 
e parti di kima resto, hende- 
nan a pone otro cosnan den 
e restonan organico y conse- 
cuentemente a cuminsa kima 
nan hunto. E problema di 
kimamento sin control riba 


e dia di Dera Gay ta e con- 
secuencia. DNM ta desea di 
aclaria cu e practica cu tawata 
algo spiritual-cultural mester 
keda uno cu tin di haci cu co- 
secha y agricultura pa evita cu 
hende ta kima sin control. 


E Cultura of tradicion di Dera 
Gay y e asunto di kimamento 
no kiermen cu nos mester ta 
actua contra ley of causa daño 
na nos salud, e naturalesa y 
medio ambiente. Pa e motibo 
aki DNM kier avisa pueblo 
tambe pa pone atencion na e 
siguiente puntonan. 
•	 
Ta	 prohibi	 pa	 cende	 


candela riba caminda pu- 
blico. Esaki ta prescribi den 
articulo 14 di e ordenansa di 
polis (APV). 
•	 
Segun	 articulo	 8	 di	 


APV, ta prohibi pa causa mo- 
lester na bisiña por ehempel 
door di cende candela y kima. 
•	 
Pone	 
atencion	 
na	 


unda ta cende candela. Tin 
tereno di naturalesa cu ta 
protegi pa ley y ta prohibi pa 
cende candela den e areanan 
aki. Manera Spaans Lagoen, 
Parke Nacional Arikok, nos 
areanan di parke marino. E 
motibo pa esaki ta cu e cande- 
la ta causa daño na nos flora y 


fauna, por ehempel matanan 
di mangel, parhanan, can- 
greunan y otro sortonan 


E daño cu kimamento den 
aire liber ta causa ta cu par- 
ticulanan (stof) y gas (dife- 
rente sorto) ta bay liber den 
e aire creando polucion di 
aire (luchtvervuiling). Kima- 
mento di obhetonan clasifica 
mucho general como sushi, 
no ta duna mucho indica- 
cion cuanto kimico ta kima 
cu productonan no organico. 
Kimamento di sushi den aire 
liber ta laga stof y gas, cu no 


ta pertenece naturalmente 
den aire, bay cu por ta dañino 
pa salud di hende, bestia y/ 
of mata. E stof y gasnan aki 
tambe ta dañino pa e edificio 
of obheto cu hende y bestia 
a traha (neishi). Cu stof ki- 
ermen, e substancia produci 
principalmente for di activi- 
dadnan procedente di hen- 
de. Por ehempel: mescos cu 
tin kimamento di sushi, tin 
tambe polucion di aire door 
di trafico (auto, barco) door 
di combustion (verbranding 
van koolwaterstof producten 
vb fuel) y deforestacion/rosa- 

5 Hoben a kibra drenta den un cas na Palm Beach y den e proceso un di 
nan a corta su man seriamente 


Diadomingo 
anochi 
a 
drenta informe di un cas 
o di kiebro na un cas na 
Palm Beach, mesora a di- 
rigi patruyanan na e sitio. 


Na yegada di e patruya a bin 
compronde cu aki ta trata di 


5 hoben (homber y muhe) 
cu lo a drenta den e cas. Den 
e proceso aki un di nan a cor- 
ta su curpa seriamente hasta 
polis a mira e manchanan di 
sanger riba caminda eynan a 
dicidi pa bay hospital pa haya 
sa ken e ta y detene. Na yega- 


Persona deteni a corta su pia 
e anochi prome y awo el a cay 
kap cabes den cel pero no kier 
atencion medico 


Dialuna madruga un de- 
tenido cu diadomingo a 
corta su pia y a ser dete- 
ni awor el a cay y kap su 
cabes, polis a yama ambu- 
lance pa bin atende, pero 


e detenido a keda nenga 
atencion medico. 


E ambulance cu a presenta a 
bandona e warda ya cu e vic- 
tima no kier atencion. 


Polisnan ta sigui cu control 
den Trafico: A para un auto cu 
a comete infraccion na Tanki 
Leendert 


Den cuadro di haci au- 
tomobilistanan mas con- 
sciente di e seguridad di 
trafico polis ta eherciendo 
controlnan tur caminda y 
revisando si e documen- 
tonan ta na ordo. 


Laga esaki ta un bon mo- 
mento pa revisa si bo auto y 
bo documentonan ta na ordo. 
Esaki a ser para pa un control 
na Tanki Leendert. 


da na hospital a bin haya un di e hobennan cu 
corta na pia cual mester wordo cosi. 


Manera e victima a admiti su culpabilidad el 


a ser deteni pa polis na hospital mes. Mas laat 
den anochi batayon di polis a bay na Bakval pa 
sigui cu e investigacion. 


A18 ribA cAyA 

Homber a cay for di trailer durante parada di triunfo di Britannia 


Diadomingo 
atardi 
e 
polisnan encarga cu guia 
e parada di triunfo di Bri- 
tannia a informa di un 
incidente cu hende her- 
ida na Tamarijn unda un 
participante a cay for di 
un trailer y ta seriamente 
herida cu un kap grandi 
patras di su cabes y mes- 
ter ambulans cu urgencia. 


Na yegada di e ambulans nan 
a atende e victima y a trans- 
porte cu urgencia pa hospital. 


Polis a detene chauffeur coriendo malo bao influencia di alcohol 


Diadomingo 
madruga 
durante patruya ta nota 
un auto coriendo malo 
riba caminda na Tanki 
Leendert 
pa 
Oranjes- 
tad, mesora nan a duna e 
chauffeur señal pa para. 


Ora polis a bay test e chauf- 
feur esaki a surpasa e limite 
permiti y polis a detene e 
chauffeur. E otro 2 person- 
anan por a sigui bay na pia 
pa nan cas mientras e auto 
a keda atras na lock y polis a 
keda cu e yabi te merdia ora e 
doño bin busk’e. 


Polis a detene e yiu cu a bringa cu su tata 
ken a cay y dal su cabes 


Diadomingo 
mainta 
a 
drenta informe di un 
pelea na un cas na Santa 
Cruz. Na yegada di e pa- 
truya a bin compronde cu 
e yiu a bringa cu su tata y 
e tata a cay dal su cabes 
basta duro. 


Polis a detene e yiu y a pidi 
ambulans pa e tata y e vehi- 
culo di transporte pa e yiu. 
Na yegada di e ambulans nan 
a atende e tata y a transporte 
pa hospital. Mientras e yiu a 
ser hiba pa warda di polis. 


Polis a laga hobennan na 
pia despues cu nan tabata 
cu flat tire na pompstation 
Sasaki 


Diadomingo madruga a 
drenta informe di cu tin 
alomenos 4 hende den un 
auto na e pompstation na 
Sasaki cual ningun di nan 
ta den condicion pa core 
auto, mesora a dirigi un 
patruya na e sitio. 
Na yegada di e patruya nan a 


nota cu di berdad nan niun ta 
den condicion pa stuur auto. 
Polis a duna nan un rijver- 
bod kita e yabi auto y laga 
nan yama familiarnan pa bin 
busca nan y pa den oranan 
di atardi pasa busca e yabi na 
warda di polis Oranjestad. 

Resultado Sorteo 
Juni 25 


Cadena Alexander Lottery ta presenta resultado di weganan di suerte 


merdia 


8 



7724 
8538 


X2 


118 


Sorteo # 4307 


Sorteo # 2363 


7543 


7878 


Sorteo # 4307 


X5 


5883 


Sorteo # 4307 


Sorteo # 1181 


Geminis 


8316 


X2 


Letter 


0 
0 
0 


0 


0 
50 


170 


05 


0 
0 
7 


57 
59 



8 



04-05-09-22-23 


9008 


Joker 


2632 
1.000.000,- 


x Jackpot 
x Match 4+ 


Proximo Jackpot 


X2 


157 


x Jackpot 


Sorteo # 8277 
Sorteo # 


Sorteo # 2026 


5888 


0314 


Sorteo # 7321 


x Jackpot 


x Match 4 
x afl. 12,00 


X2 


2292 


Sorteo # 6080 


Sorteo # 1010 


x afl. 500,00 


x afl.15,00 
x afl 50.00 


Aquario 


Mega Ball 


04-14-20-24 


Proximo Jackpot 


310.000,- 


x match 4 


Sorteo # 1674 


Sorteo # 


x afl 8,00 


x Match 4 
9894 


FP 


Proximo Jackpot 


51.000,- 


Sorteo # 6513 


Afl. 410.000,- 


anochi 


diario 
Korsou 
super4 
flamingo 


2878 
1889 
9682 
1984 
1369 
3163 
super5 
4883 
1909 
1520 
06030 
5570 


Dia 28 di juni lo tin un presentacion di Leerorkest Aruba 


Leerorkest ta un pro- 
grama social y preventivo 
unda e muchanan ta siña 
traha hunto, scucha di 
otro, ta siña nan disciplina 
y motiva nan den nan de- 
saroyo musical. Leerork- 
est ta brinda nos muchan- 
an pa siña conoce 9 dife- 
rente instrumento cual e 
muchanan lo profundisa 
riba un instrumento a 
base di nan interes. 


Cada aña escolar e muchanan 
ta haci 2 presentacion, uno 
durante Pasco y e otro na fi- 
nal di aña escolar. Desde 2020 
Leerorkest Aruba a percura 
pa lesnan di instrumentonan 
musical na 5 scol basico na 
Aruba durante orario di scol. 


Cu hopi orguyo nos ta anun- 
cia cu diabierna awor, dia 28 


juni e muchanan di e scolnan 
aki lo haci un presentacion en 
grande na I Max Gloria di 9 – 
11 a.m. 


Lo bay tin alrededor di 550 
mucha di e 5 scolnan basico 
presente: 
1. Prinses Amalia Basisschool 
2. Colegio Laura Wernet- 
Paskel 
3. Graf von Zinzendorf Ba- 
sisschool 
4. Aruba Adventist Academy 


5. St. Paulus Basisschool 


Bo persona ta keda cordial- 
mente invita den sala di 
Gloria. Muchanan lo de- 
leita nos cu 4 cantica y hasta 
e muchanan cu ta siguiendo 
e programa despues di ora 
di scol lo bay duna nos un 
bunita presentacion. Nos ta 
conta cu bo presencia pa bo 
demostra bo apoyo y sosten 
na nos muchanan. 


Serie di charla: “Sclavitud: 
Pasado y Presente na Aruba” 
Explorando e legado di sclavitud 
riba tereno di ley, politica y sociedad 
na Aruba 


Awe dia 26 di juni 2024, 
Universidad di Aruba lo 
tene e di cuater y ultimo 
edicion di e serie di charla 
“Sclavitud: Pasado y Pre- 
sente na Aruba” den Aula 
di Universidad. 
E biaha aki lo coba den 
profundidad di e legado 
di sclavitud na Aruba, 
buscando pa sa con inhus- 
ticianan historico a forma 
nos leynan actual y struc- 
turanan di sociedad, y ex- 
plorando con pa desman- 
tela e restonan di sclavi- 
tud cu ta persistiendo te 
awe. 


Durante e ultimo sesion aki, 
nos lo explora con desigual- 
dadnan historico y sistemico 
den Reino Hulandes ta sigui 
afecta Aruba y su habitan- 
tenan te awe. Nos lo explora 
e posibilidadnan pa repara- 
cion y sanacion colectivo, 
y nos lo papia tocante con 
Aruba lo por sigui dilanti na 
un manera cu ta reconoce er- 
ornan di pasado, y cu ta pro- 
move husticia y trato igual 
den e epoca actual. 
Ademas di examina pasado, 
e sesion aki lo enfoca tambe 
riba pasonan pragmatico pa 
futuro. Participantenan lo 
tin e oportunidad unico di 
participa na e discusion clave 
tocante e implicacionnan di 
acepta of rechasa un disculpa 
oficial di parti di Hulanda pa 
su rol den sclavitud, y tambe 
lo por intercambia idea to- 
cante e prioridadnan cu por 
pone di awor p’adilanti. E 
componente interactivo aki 
tin como meta pa desaroya 


participacion den comunidad 
y hiba na sanacion colectivo, 
promoviendo un sociedad 
den cual tin mas husticia y 
trato igual. Nos ta invita bo 
pa participa hunto cu nos den 
e discusion importante aki. 
Orador: 
Ms. Abida Abarkan, LL.M 
(University of Aruba) , 
Ms. Gisele Sint Jago LL.B, 
B.Ed. (University of Aruba) 
Prof. Rose-Mary Allen (Uni- 
versity of Curaçao) 
Dr. Luc Alofs (University of 
Aruba) 
Fecha Juni 26, 2024 
Ora: 19.00 - 21.00 
Venue: Aula di University of 
Aruba 
Disclaimer: 
Durante e evento, nos ta 
hay’e importante pa crea un 
espacio amplio pa libertad di 
expresion, y habri pa dife- 
rente opinion. Nos ta pidi 
tur participante y orador 
pa respeta tur participante, 
tanto prome, durante, como 
despues di e evento. E meta 
ta pa crea un ambiente safe 
y inclusivo caminda cu tur 
hende ta sinti nan mes scucha 
y respeta. Nos lo tene cada 
participante strictamente na 
nos codigo di conducta. 


Tocante Universidad di Aru- 
ba: 
Universidad di Aruba ta of- 
rece un surtido amplio di 
programa academico y ta 
lucha pa promove conoce- 
mento y comprondemento 
den comunidad pa medio 
di investigacion, educacion 
y evento publico manera e 
charla aki. 

TA BUSCA 


amar Beach Wear 
ta busca 
“Sales Person” 
Por yama na 
Tel. 561 1189 


_______________________________218076 


TA BUSCA 
Fireson Brewing Company 
ta busca 
“Cook” 
Por yama na 
Tel. 699 3495 


_______________________________218074 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Kibrahacha 
Tel. 583 4908 


San Nicolas: 
San Nicolas 
Tel. 584 5712 


Boletin special relaciona cu awasero y 
lama 
A pesar cu e ta indica den 
e pronostico di tempo, 
Departamento Meteoro- 
logico di Aruba kier hala 
atencion di publico cu den 
proximo 24 ora tin posibi- 
lidad di awasero pisa na 
cierto partinan di e isla. 


Un ola tropical activo ta 
moviendo den parti oost di 
Caribe y lo pasa cu mayoria 
di clima noord di nos isla. 


Sinembargo, e humedad y in- 
stabilidad cu e ta trece cune lo 
bay ocasiona awasero cu por 
ta localmente pisa na cierto 
partinan di e isla y forma mo- 
lester. 


Pa loke ta lama tin cu bisa cu 
debi na e biento, calcula na 
Beaufort 6 te 7, cu ta 22 te 33 
nudo y awasero cu e sistema 
aki ta bay trece cune, lama lo 
ta poco bruto specialmente 


na partinan oost te noordwest 
di costa durante e paisahe di 
e ola tropical aki. Olanan lo 
yega 6 te 7, kisas 8 pia. 


Tambe ta pidi pa tene cautela 
cerca of den awasero ya cu 
lama lo bira bruto special- 
mente den yobida fuerte y cu 
ta wordo compaña pa lamper 
cu strena. 


Aviso pa 
botonan 


Un aviso pa boto chikito 
ta na vigor te 6’or 
diaranson. 


Ademas di esaki ta sugeri 
ocupantenan di boto chikito 
pa no aventura cerca of den 
areanan di awasero fuerte of 
lamper cu strena ya cu lama 
lo bira sumamente bruto 
eynan. 


Pronostico di tempo 


Tempo: 
Awe tardi y awe nochi: 
parcialmente nubia cu un 
awasero breve 
Den marduga y mañan: 
parcialmente nubia cu algun 
awasero breve 


Temperatura 
maximo 
32 
grado Celsius 
Temperatura 
minimo 
27 
grado Celsius 
Indice di calor (heat index) 
den y rond di oranan di 
merdia: 33 pa 38 grado 
Celsius 
Uv index: 12 


Bahada di solo: 7:08pm 
Subida di solo: 6:16am 


Biento: 
Modera te basta fuerte for di 
direccion generalmente oost; 
forsa 4 te 5 (20 te 39km/ora, 
11 te 21 nudo). 
Durante di dia of den awasero 
fuerte te posiblemente duro 
Den rafaga; forsa 6 te 7 (40 te 
61km/ora, 22 te 33 nudo) 


Situacion general di tempo 
pa: 
Un 
tropical 
wave 
bon 
desaroya ta situa den parti 
oost di Caribe y lo pasa 
den region local bayendo 
west durante di awe nochi 
pa 
diaranson. 
Humedad 
abundante y aire instabil 


trece pa e sistema aki lo 
bay induci algun awasero 
pasahero te breve cu tambe 
chens pa lamper cu strena. 
Localmente yobida por ta 
fuerte y causa molester. 


Mas aleu tin cu bisa cu stof di 
Sahara lo stroba visibilidad y 
trece aire di calidad abou. Ta 
sugeri personanan cu alergia 
y problemanan respiratorio 
pa tene esaki na cuenta. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na 
partinan 
oost 
te 
noordwest di costa: modera 
cu olanan alrededor di 4 pa 5 
pia, localmente 6 pa 7 pia 


obituario a21 


Diaranson 26 Juni 2024 


Señor ta mi wardador, min tin falta di nada. 
Den cunuco di yerba berde e ta pone mi 
sosega. 


E ta hiba mi na awa trankil. 
Pa mi bolbe haya forsa 
Salmo 23 


Cu tristesa den nos curason pero conforme cu 
bolontad di Dios, nos ta anuncia fayecimento 
di nos Ruman, Tanta y Prima: 


Sra. Vda. Bertha 
Maduro Thiel 
* 11 mei 1934 – †20 juni 2024 


Na nomber di su: 
Rumanan: 
Emelina Thiel 
Mathias y Mina Thiel – Caster 
Sr Vdo. Simeon Thiel y †Filomena 
Geerman 
Sra Vda Violeta Lampe Croes y 
Famia 
Damaso Thiel 
Esteban y Gretha Thiel-Dirksz 


†Rumannan den felis Memoria 


Sobrina y sobrinonan, primo y 
primanan, ihanan y demas Famia: 
Thiel, Caster, Kock, Maduro, Croes, 
Klooster, Dirksz, Dap, Koolman, 
Geerman, Fawcett, Gomes, 
Werleman, Booukhoudt, Perez. 


Oportunidad pa condolencia y 
despedida lo tuma lugar diaranson 
26 di Juni 2024 di 9.00 pa 11.00 am 
na Aurora Funeral Home. 


Cremashon lo tuma lugar den seno 
familiar. 


Disculpa nos si den nos tristesa nos 
por a lubida algun familiar, amigo of 
conocir. 


obituario 
a22 


Diaranson 26 Juni 2024 


Señor ta mi wardador, mi’n tin falta di nada 
Den cunucu di yerba e ta ponemi sosega. 
E ta hibami na awa trankil. 
Pa mi bolbe haña forsa. 
Salmo: 23 


Cu dolor na nos curason; pero conforme cu boluntad di 
Dios nos ta anuncia fayecimento di: 


Virginia Criskla Maria Angela 
mihor conoci como: ”Vilma” 
*27-10-1954 †18-6- 2024 


Na nomber di su: 


Mayornan: 
† Carlito y † Maria Angela- Kock 


Rumannan: 
Lino Angela 
Velia Angela 
Sra. vda Marie Angela-Bislip 
Sra. vda Catharina Angela- Maduro 
† Carlos Angela 
† Augustina Angela 
†Alberto Angela 
†Thomas Angela 
† Ciro Angela 
† Jeannie Trimon- Angela 


Sobrinonan: 
Danilo Angela 
Marcel y Liliana Angela 
Giannino Trimon 
Janila Kock; Xeanderick Trimon; Xiandra Kock 
Dayron Trimon 
Cosma Kock y famiAmiganan di cas: 
Roosje Growell 
Dalys Coello 


Primo y Primanan, Amigo y Amiganan, 
Bisinjanan; ex coleganan di Staten di Aruba 


Demas Famia: Angela, Kock, Trimon, Bislip, 
Maduro, Rasmijn, Thode, Wester y demas famia 
ta wordo invita pa condolencia y acto di entiero 
Diasabra 29 di juni 2024 for di 2 pm pa 4 pm 
na Royal Funeral Home y despues lo Sali bai pa 
santana Catolico na Sta. Cruz. 


Señor ta mi wardador, mi’n tin falta di nada 
Den cunucu di yerba e ta ponemi sosega. 
E ta hibami na awa trankil. 
Pa mi bolbe haña forsa. 
Salmo: 23 
Cu hopi tristesa na nos curason pero agradecido pa tur loke 
nos a comparti cune, nos ta anuncia fayecimento di nos casa, 
tata, welo, ruman, omo y amigo: 


Felix Rufino Croes 
Mihor conoci como Feli 
*07 november 1937 - † 23 
juni 2024 
Na nomber di su: 
Esposa: Reina Croes-Hernandez 
Yiunan: Edgar y Yosmar Croes-Heide 
Eugene y Lori Pick 
Nietonan: 
Ziyon y Zavianna Croes 
Bon amigonan di famia: Ben y Carla van Welie 
Rumanan: 
Lucy y Raymond Kelly 
† Edwin y Jolanda Croes y famia 
Lucas y † Glenda Croes y famia 
† Sila Croes 
Livia y Dolf Boekhoudt y famia 
Swa y cuñanan: 
† Mai & † Nini Hernandez y famia 
† Roman y Rosa Hernandez y famia 
† Chimbo y † Betty Hernandez y famia 
† Rosa y † Eddy Lacle y famia 
Sai y Dora Hernandez y famia 
Ina y Nick de Mey y famia 
† Candy y Carmen Hernandez y famia 
Iha y Ihanan 
Primo y primanan 
Comer y Comper 
Bisinjanan 


Demas famia: Croes, Hernandez, Heide, Pick, 
De Mey, Lacle, Feliciano, Croeze, Boekhoudt, 
Erasmus, Gomez, Kelly, van Welie. 


Condolencia ta tuma lugar diaranson 26 Juni, 
2024, di 7or pa 9or di anochi na Aurora Funeral 
Home. Acto di despedida lo tuma lugar Diahuebs, 
27 Juni 2024 di 9or pa 11or di mainta na Aurora 
Funeral Home, sigui pa cremashon den seno 
familiar. 


Gradicimento ta bai tambe na tur enfermera di 
WGK, Edmund Harms y en especial Carol pa e 
sosten duna durante e ultimo lunanan. 


Na lugar di flor of krans un donashon pa Edmund 
Harms foundation lo ta altamente aprecia. 


Nos ta lamenta cu despues di entiero nos no por 
ricibi bishita di condolencia na cas. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu inmenso tristesa grandi na nos curason, nos ta anuncia 
e fayecimento di: 


Harold I. Roos 
Mihor conoci como ”Ivan” 
*08-10-1960 - †19-06-2024 
Na nomber di su: 


*08-10-1960 - †19-06-2024 
Na nomber di su: 
Mama: Altagracia “Chita” Bulos 
Tata: †Jan Eusebio Roos 
Rumannan: 
Bernard y Natasha Roos-Taytelbaum 
Albert Omar Roos 
Altagracia Roos y Roque Maduro 
Suzie y Alvan Oduber-Ching 
Danielo y Lucero Ching-Sanchez 
Sobrino y sobrinanan: 
Farrah, Vannessa, Chris Roos y famia 
Rachell, Germain, Faith Peterson y famia 
Gerald, Kenrick Oduber y famia 
Deidree, Leidy, Angelique Ching y famia 
Tanta: Viola Frangie-Bulos 
Marlin Bulos-Marrug 
Primo y primanan, amigo y amiganan 
Padrasto: Po Hing Ching y famia 
Prima manera ruman: Yamila Bulos 
Amigonan di cas: 
Lies Acosta y famia 
Enith Maduro y famia 
Ruben y Elvira der Meer y famia 
Mannon y Josette de Vries y famia 
Demas famianan: Roos, Bulos, Habibe, Tay- 
telbaum, Oduber, Ching, Maduro, Quandt, Vin- 
gal, Brokke, Sanchez, Acosta 


Ta invita pa acto di entiero cual lo tuma lugar na 
Aurora Funeral Home diasabra 29 di juni 2024 di 
9’or pa 11’or di mainta. Despues lo sali pa Santana 
Catolico na Playa. 
Nos disculpa si den nos tristesa nos por a lubida 
algun famia of conocir. 
Despues di entiero nos no por ricibi bishita di 
condolencia na cas. 


obituario a23 


Diaranson 26 Juni 2024 


“Mi Tata a jamami y mi 
a bai mi cas bek. Aunke 
mi ta laga atras esnan cu 
mi ta stima, mi amor pa 
cada un di boso lo keda 
bibo den cada latido di 
boso curazon” 
Cu dolor nos ta 
anuncia cu a fayece 
repentinamente nos 
tata, suegro, ruman, 
welo, omo: 


Sr. Roberto Lorenzo Arends 
*07-09-1958 - †25-05-2024 


Tata: †Sr. Bruno (Tico) y Sra. Hanny Arends 
Mama: †Sra. Flor Maria Larrache 
Yiunan: 
Ryan Arends y Adriana Maz 
Brandon Arends 
Cassyenne Arends 
Su nieta stima: Beatrix Arends 
Rumannan: 
Sra. Mireya Arends y famia 
Sra. Susan, Danny Albinder- Arends y famia 
Sra. Astrid, Rene Hagers –Arends y famia 
Sr. Otto, Lenny Koridon y famia 
Sra. Agnes Koridon 
Tanta: Sra.vda.Maritza Harms y famia 
Omo: Sr. Ebby Harms y famia 
Sr.Charly Ibarra y famia 
Mama di su yiunan: Sra. Lila de Cuba, Sra. Magaly Brito 


Sobrino- y sobrinanan, primo-y primanan 


Famianan: Arends, Maz, Larrache, Albinder, Hagers, Koridon, 
Viada, Harms, Ibarra, Maduro, Gonzalez, Lampe, Mugnani, 
Chin, 


Oportunidad pa condolencia ta tuma lugar: Dialuna 1 juli 2024 
for di 9or pa 11or di mainta na Aurora Funeral Home. Despues 
pa Santana na Sabana Basora 


Nos lo busca e Mirada di nos Bon dios pa asina nos por ricibi 
e Consuelo pa e cu partida di esun cu tanto “a stima nos y nos 
a stima”. Disculpa nos si den nos tristeza nos por a lubida un 
of otro famia. 


“Señor ta mi wardador, mi’n 
tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento 
di: 


Arcadio Martis 
*10-12-1931 - †24-06-2024 


Acto di entiero lo wordo anuncia 
despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Nos ta anuncia fayecimento di: 


Rosiane Lubin 
Mihor conoci como: ”Nain” 
*20-04-1945 - †15-06-2024 


Na nomber di su: 


Yuinan: Samuel Pierre 
Natasha Pierre 


Nieto: Solaida Pierre, Aaron Mondesir, Samantha 
Pierre, Antoine Jenatho, Antoine Geralson 


Rumannan: 
Gracieuse Pierre 
Jacqueline Pierre 
Oles Pierre 
Laguerre Pierre 
Raphael Pierre 
Justin Pierre 
Clairmicia Pierre 
Kenol Pierre 
Jucie Vital 


Sobrino(a)nan: Ricardo Paul, Felix Gedin, Chrislene 
Pierre, Beatrice Pierre, Marie-Michelle Pierre, Paro- 
lo Pierre, Yvens Pierre, Alex Pierre, Mandine Pierre, 
Shella Pierre, Loudia Pierre, Kevens Jhon, Kenia 
Roseberli, Peter Jenny, Shella Dacila, Celia Douglas, 
Secame Accou, 


Prima: Lovana, Anna, Denise, Flerina, Monique, 
Loveny, Sophie, Silmene, Pouchon, Cocote, 


Amiga y amigo: Viona, Jocelyne, Mimose 


Famia: Evelyne Pierre Dumfries, Swinda Pierre 
Dumfries, Pico Dumfries, Joseph Dumfries, Famia 
Dumfries, Ulrick, Sr Anne, Saintil y Antoine, Mi- 
mose, Lafleur, Lismene, Alexander, Famia Bibi Ar- 
ends, Famia Otmar Oduber, Famia Billy Jourdain, 


Bisiñanan, amigo y amiganan, concirnan y coleganan 
di Trabow y demas famia na Haiti, Merca, Canada, 
Francia, Brazil, Chile y Holanda 


Oportunidad pa condolencia: Aurora Funeral Home, 
Diabierna 28 di juni 2024 di 7:00 pa 9:00 pm 


Ta invita pa e acto di entiero cu lo tuma lugar Di- 
asabra 29 di juni 2024 na Aurora Funeral di 2:00 pa 
4:00 pm, despues lo sali pa Santana central na Sabana 
Basora. 


Señor ta mi 
wardador, mi no tin 
falta di nada. 
Salmo:23 
Conforme cu 
boluntad di Dios 
nos ta participa 
fayecimento di nos 
casa, mama, wela y 
bisa wela stima: 


Gloria Lesire Nedd 
Naci na Aruba *31-10-1951 - +19-6- 
2024 


Na nomber di su; 


Esposo: 
Lionel A.Nedd 
Yuinan: 
Trevor 
Nedd 
Y 
Micheline 
Solognier 
Suelaica Nedd 
Manera Yui: 
Melania Heyliger 


Mayra Le Grand 


Nieto y Nieta Nan: 
Aleasha Nedd 


Alanis 
Nedd 
y 
Pareha 
Treshka 
Nedd 
y 
Pareha 
Jahim Richardson y 
Pareha 
Jahkeasha Richardson 
y Pareha 
Trevor Jr Nedd 


Angely Nedd y Yui 
nan 


Bisanieto y Bisanieta Nan: 
Alizienne Richards 


Alikay Richards 


Jahrwin Croes 


Jahnaya Richardson 


Ruman Nan: 
Aurelio Gonzalez y 
Yui nan 
Gladys Lesire y Yui 
nan 
Gregory Jullien y Yui 
nan 


Tanta y Omo nan: 
Ofelia Gonzalez y Yui nan 


Armando Gonzalez y 
Yui nan 
Auristella Gonzalez y 
Yui nan 
Alberto Gonzalez y 
Yui nan 
Yolanda Gonzalez y 
Yui nan 
Imelda Gonzalez y 
Yui nan 
Irma Lesire y Yui nan 


Dina Lesire y Yui nan 


Subrino y subrina nan, primo y prima nan, swa y Cuñanan , comer 
y comper nan y iha nan. 


Mihor Amiga nan: 
Monica Didder 


Joyce Schoop 


Melly Richards 


Bon Bisiña nan: 
Edwina Croes 


Le y Dela Erasmus 


Compañero nan di Funari y conocirnan 
Danki especial na Wilhelmina KankerFonds y na Symea Violenes 
pa tur apoyo ricibi. 
Demas famia: Na Hulanda, Na St.Maarten, Nedd, Lesire, 
Gonzalez, Richardson, Richards, Croes, Gordon, Jullien, Priest, 
Wilson, Gomez, Koc, Pieternella, Thokaai, Castillo, Holmond, 
Phillips, Patrick, Heyliger, Le Grand, Martis, Williams, Harris, 
Cijntje, Didder, Laban, Doran, Duinkerk, Charles, Solognier, 
Ridderstap, Commenencia, Toussaint, Bruisma, Cazenave, 
Sarkam, Dania, Wijman, Buikhuizen, Smith. 


Nos disculpa si den nos tristeza nos por a lubida algun persona 
of famia. 
Ta invita demas famia, bisiña, amigo, amiga y conocir nan pa 
condolencia cual ta tuma lugar Diahuebs 27 Juni 2024 na Pray 
Funeral Home di 7or pa 9or di anochi y entiero cual lo tuma lugar 
Diabierne 28 juni 2024 na Pray Funeral Home di 2or pa 4or di 
atardi. 
Despues di entiero nos no ta risibi bishita di condolencia na cas. 


Nos ta pidi pa, si lo kier honra e difunto, por fabor no manda krans 
ni flor, Si lo kier hasi algo special por hasi un donashon na funari. 
Lo tin un caha special di funari na Pray pa esnan cu kier hasi un 
donashon. 


LOCAL 
A24 


Diaranson 26 Juni 2024 


Fundador di WikiLeaks, Julian Assange, lo apela culpabilidad den un 
trato cu Merca cu lo lag’e liber 


(AP)—Fundador 
di 
WikiLeaks Julian Assange, 
lo apela culpabilidad pa 
un carga delito den un 
trato cu e departamento 
di Husticia Mericano cu 
lo lag’e liber y resolve un 
saga legal cu a sosode en- 
tre diferente continente 
y a enfoca riba e publi- 
cacion di un cantidad di 
documentonan clasifica. 


Assange a sali for di prizon 
Britanico dialuna y lo aparece 
e siman aki den e corte fed- 
eral Mericano den e North- 
ern Mariana Islands, cual ta 
un mancomunidad Mericano 
den e Western Pacific. Ta an- 
ticipa cu e lo apela culpabi- 
lidad na un carga di conspira 
obtene y disemina ilegal- 
mente informacion di de- 
fensa nacional clasifica, segun 
e departamento di Husticia a 
bisa den un carta entrega na 
corte. 


E apelacion pa culpabilidad, 
cual mester ser aproba pa un 
hues, ta trece un conclusion 
abrupto na un caso criminal 


di interes internacional y na 
e persecucion largo di Merca 
di un publicador cu a bira un 
celebridad entre abogadonan 
di libertad di prensa cu a bisa 
el a actua como un reportero 
pa revela e erornan militar di 
Merca. Al contrato, investi- 
gadornan a bisa repetidam- 


ente cu su accionnan a viola 
leynan diseña pa proteha in- 
formacion sensitivo y pone e 
seguridad nacional di e pais 
den riesgo. 


Ta anticipa cu e lo regresa 
su pais di origen Australia 
despues di su apelacion y 


sentencia, cual ta plania pa 
awe mainta, orario local na 
Saipan, e isla mas grandi den 
e Northern Mariana Islands. 
E audiencia ta tumando luga 
eynan pa via di e oposicion di 
Assange pa biaha bay Merca 
y e proximidad di e corte cu 
Australia, fiscalnan a bisa. 


E trato lo sigura cu Assange 
lo admiti culpabilidad mien- 
tras tanto tambe absolve for 
di mas tempo den prizon. El 
a pasa varios aña scondiendo 
den e embahada Ecuatoriano 
na Londres despues cu au- 
toridadnan Sueco a busca pa 
detene riba acusacionnan di 
abuso sexual prome cu el a 
ser cera na Reino Uni. 


Ta anticipa cu Assange lo ser 
sentencia pa e cinco aña cu el 
a sirbi caba den prizon Bri- 
tanico mientras tanto brin- 
gando pa scapa extradicion 
pa Merca pa enfrenta carga- 
nan, cual ta un proceso cu a 
tuma luga den un serie di au- 
diencianan na Londres. Luna 
pasa, el a gana e derecho pa 
apela un orden di extradicion 
despues cu su abogadonan 
a argumenta cu e gobierno 
Mericano a provee siguransa 
“obviamente inadecua” cu e 
lo tin e mesun proteccion di 
libertad di expresion como 
un ciudadano Mericano si e 
ser extrai for di Britania. 


